open-index/open-wikipedia-markdown huggingface dataset:
కర్ణాటక ఉప ముఖ్యమంత్రుల జాబితా

కర్ణాటక ఉప ముఖ్యమంత్రి కర్ణాటక ప్రభుత్వంలో మంత్రివర్గంలో సభ్యుడు. సాంకేతికంగా రాజ్యాంగ కార్యాలయం కాదు,ఇది చాలా అరుదుగా నిర్దిష్ట అధికారాలను కలిగి ఉంటుంది. ఉప ముఖ్యమంత్రి సాధారణంగా హోం మంత్రి లేదా ఆర్థిక మంత్రి వంటి కీలకమైన క్యాబినెట్ పోర్ట్‌ఫోలియోను కలిగి ఉంటారు. పార్లమెంటరీ ప్రభుత్వ వ్యవస్థలో, భారత రాజ్యాంగం ప్రకారం, గవర్నరు కర్ణాటక న్యాయనిర్ణేత అధిపతి, కానీ వాస్తవ కార్యనిర్వాహక అధికారం దాని ముఖ్యమంత్రిపై ఉంటుంది.సంకీర్ణ ప్రభుత్వంలో స్థిరత్వం, బలం లేదా హంగ్ అసెంబ్లీ సమయాల్లో,ఉప ముఖ్యమంత్రి పదవి రాజకీయ స్థిరత్వం కోసం ఉపయోగించబడుతుంది. 

1992లో ఎం. వీరప్ప మొయిలీ క్యాబినెట్‌లో కర్ణాటక మొదటి ఉప ముఖ్యమంత్రి ఎస్. ఎం. కృష్ణ, iఅప్పటి నుండి ఈ కార్యాలయం అడపాదడపా మాత్రమే ఆక్రమించబడింది. మాజీ ముఖ్యమంత్రి సిద్ధరామయ్య కర్ణాటకలో ఎక్కువ కాలం పనిచేసిన ఉపముఖ్యమంత్రి, అతను రెండు సందర్భాలలో ఆ పదవిని నిర్వహించారు. ఒకసారి జె.హెచ్. పటేల్ ముఖ్యమంత్రిగా ఉన్నప్పుడు, మరొకసారి ధరమ్ సింగ్ ముఖ్యమంత్రిగా ఉన్నప్పుడు. ఆర్. అశోక్, ఈశ్వరప్ప కర్ణాటక ఉప ముఖ్యమంత్రి, జగదీష్ శెట్టర్ ముఖ్యమంత్రిగా ఉన్నప్పుడు ఆ పాత్రను స్వీకరించారు.

2018లో హెచ్‌డి కుమారస్వామి ప్రభుత్వాన్ని ఏర్పాటు చేసినప్పుడు, జి. పరమేశ్వర ఉప ముఖ్యమంత్రిగా ప్రమాణ స్వీకారం చేశారు. ఆ తర్వాత బి.ఎస్. యడ్యూరప్ప 2019లో ప్రభుత్వాన్ని ఏర్పాటు చేశారు. ముగ్గురు ఉప ముఖ్యమంత్రులు సి.ఎన్. అశ్వత్ నారాయణ్, గోవింద్ కార్జోల్, లక్ష్మణ్ సవాది ప్రమాణ స్వీకారం చేశారు. తొలిసారిగా కర్ణాటకలో ముగ్గురు ఉపముఖ్యమంత్రులు ఒకే సమయంలో పదవిలో ఉన్నారు.

ఈ ఉప ముఖ్యమంత్రి పదవిని శాశ్వతం చేయాలని పలుమార్లు ప్రతిపాదనలు వచ్చినా ఫలితం లేకుండా పోయింది. ఇప్పటివరకు, కర్ణాటక 9 టర్మ్‌లలో 11 మంది ఉప ముఖ్యమంత్రులను చూసింది; అదే సమయంలో, సిద్ధరామయ్య రెండుసార్లు ఈ పదవిని చేపట్టారు.

## ఉప ముఖ్యమంత్రుల జాబితా

## గణాంకాలు

## ఇవి కూడా చూడండి
* కర్ణాటక ముఖ్యమంత్రుల జాబితా
* భారత ఉప ప్రధానమంత్రి

## మూలాలు

వర్గం:కర్ణాటక ఉప ముఖ్యమంత్రులు
వర్గం:భారత రాష్ట్రాల ఉప ముఖ్యమంత్రుల జాబితాలు
వర్గం:భారత రాష్ట్రాల ఉప ముఖ్యమంత్రులు
వర్గం:కర్ణాటకకు సంబంధించిన జాబితాలు
వర్గం:జాబితాలు
ములుగు జిల్లా గ్రామాల జాబితా

తెలంగాణ రాష్ట్రం ఏర్పడిన తరువాత, ప్రభుత్వం 2016 లో జిల్లాలను, మండలాలను పునర్వ్యవస్థీకరించింది. అందులో భాగంగా పూర్వపు 10 జిల్లాలలో హైదరాబాదు జిల్లా మినహా, ఆదిలాబాదు, కరీంనగర్, నిజామాబాదు, వరంగల్, ఖమ్మం, మెదక్, మహబూబ్​నగర్, నల్గొండ, రంగారెడ్డి జిల్లాలను 31 జిల్లాలు, 68 (వరంగల్ గ్రామీణ రెవెన్యూ డివిజను తరువాత ఉనికిలో లేదు) రెవెన్యూ డివిజన్లు, 584 మండలాలుగా పునర్వ్యవస్థీకరించి 2016 అక్టోబరు 11 నుండి దసరా పండగ సందర్భంగా ఆనాటినుండి అమలులోకి తెస్తూ ఉత్తర్వులు జారీ చేసింది. ఇందులో భాగంగా పాత వరంగల్ జిల్లా లోని మండలాలను విడదీసి, హన్మకొండ, వరంగల్, జయశంకర్, జనగాం, మహబూబాబాద్ అనే 5 జిల్లాలను కొత్తగా ఏర్పాటు చేసారు.ఆతరువాత జయశంకర్ జిల్లా నుండి ములుగు రెవెన్యూ డివిజనులోని 9 మండలాలుతో ములుగు జిల్లా 2019 ఫిబ్రవరి 16 నుండి అమలులోకి వచ్చింది.

ఈ గ్రామాలు పూర్వపు వరంగల్ జిల్లా, ఆతర్వాత కొత్తగా ఏర్పడిన జయశంకర్ జిల్లా నుండి ఈ జిల్లాలో చేరిన వివిధ గ్రామాల జాబితాను కింది పట్టికలో చూడవచ్చు.ఈ జిల్లాలో నిర్జన గ్రామాలుతో కలుపుకుని 336 రెవెన్యూ గ్రామాలు ఉన్నాయి.నిర్జన గ్రామాల పేజీలు 109  తొలగించబడినవి.అవి పోను ఈ పేజీ సృష్టింపునాటికి 227 రెవెన్యూ గ్రామాలు ఉన్నాయి.

## గ్రామాల జాబితా

## మూలాలు

వర్గం:తెలంగాణ గ్రామాలు
వర్గం:ములుగు జిల్లా
సిద్దరామయ్య మంత్రివర్గం

కర్ణాటకలో 2013లో జరిగిన శాసనసభ ఎన్నికల అనంతరం సిద్దరామయ్య ముఖ్యమంత్రిగా బాధ్యతలు చేపట్టిన తరువాత మంత్రివర్గం ఏర్పడింది.
## ముఖ్యమంత్రి, క్యాబినెట్ మంత్రుల జాబితా

## మాజీ సభ్యులు

## మూలాలు

వర్గం:అధికారంలో లేని మంత్రిమండళ్లు
సాహెబా సుబ్రమణ్యం

***సాహెబా సుబ్రమణ్యం***, 2014 డిసెంబరు 13న విడుదలైన తెలుగు సినిమా. సినీ నటుడు ఎంఎస్ నారాయణ కుమార్తె శశి కిరణ్ నారాయణ దర్శకత్వం వహించిన ఈ సినిమాలో దిలీప్ కుమార్, ప్రియల్ గోర్ హీరోహీరోయిన్స్ నటించారు. 2012లో వచ్చిన మలయాళ సినిమాకి *తట్టతిన్ మరాయతుకి* రీమేక్ ఇది.

## నటవర్గం
* దిలీప్ కుమార్ (సుబ్రహ్మణ్యం శాస్త్రి) 
* ప్రియల్ గోర్ (ఆయేషా) 
* రావు రమేష్ (పోలీస్ అధికారి) 
* రాఘవేంద్ర (సుబ్రహ్మణ్యం స్నేహితుడు) 
* పూర్ణిమ
* నాగినీడు
* తాగుబోతు రమేష్
* కొండవలస

## పాటలు
# అలలైనా (వేదాల హేమచంద్ర) - 2:15
# గుట్టుగా నిందేనే (రాకేందు మౌళి) - 2:56
# పరద చాటున (రాకేందు మౌళి) - 4:13
# ముద్దు ముద్దు (రమ్య ఎన్.ఎ) - 4:01
# ఆ తారలే (వేదాల హేమచంద్ర, చైత్ర హెచ్.జి.) - 3:25
# నమో స్తుతే (రాకేందు మౌళి) - 3:07

## స్పందన
*టైమ్స్ ఆఫ్ ఇండియా* ఈ సినిమాకి 1.5/5 రేటింగ్ ఇచ్చింది. *123 తెలుగు* ఈ సినిమాకి 2.75/5కి రేటింగ్ ఇచ్చింది.

## మూలాలు

## బయటి లింకులు
* 

వర్గం:2014 తెలుగు సినిమాలు
వర్గం:తెలుగు ప్రేమకథా సినిమాలు
సిద్దరామయ్య

**సిద్దరామయ్య,** (జననం: 3 ఆగష్టు 1947) కర్ణాటక రాష్ట్రానికి చెందిన రాజకీయ నాయకుడు. అతని ముద్దుపేరు సిద్దూ. ఆపేరుతో కూడా పిలుస్తారు, ప్రస్తుతం కాంగ్రెస్ పార్టీ కేంద్ర కమిటీలో సభ్యుడిగా ఉన్నాడు.  అతను భారత జాతీయ కాంగ్రెస్‌కు చెందినరాజకీయ నాయకుడు. ప్రస్తుతం కాంగ్రెస్ లెజిస్లేటివ్ పార్టీ నాయకుడు. ప్రస్తుతం కర్ణాటక ముఖ్యమంత్రిగా 2023 మే 20 నుండి  అధికారంలో కొనసాగుచున్నారు. అతను గతంలో 2013  మే 13 నుండి 2018 మే 16 వరకు మొదటిసారి కర్ణాటక ముఖ్యమంత్రిగా పనిచేసారు. పూర్తి ఐదేళ్ల కాలానికి ఆ పదవిని నిర్వహించిన రెండవ వ్యక్తి.

అతను గచంలో  వరుణ శాసనసభ నియోజకవర్గం నుండి 2008 నుండి 2018 వరకు, బాదామి శాసనసభ నియోజకవర్గం నుండి 2018 నుండి 2023 వరకు, చాముండేశ్వరి అసెంబ్లీ నియోజకవర్గం నుండి 2004 నుండి 2007 వరకు, 1994 నుండి 1999 వరకు, 1983 నుండి 1989 వరకు కర్ణాటక అసెంబ్లీకి ప్రాతినిధ్యం వహించారు. అతను జనతాదళ్, జనతాదళ్ (సెక్యులర్) సభ్యుడిగా ఉన్నప్పుడుయ 1996 నుండి 1999 వరకు, 2004 నుండి 2005 వరకు కర్ణాటక ఉప ముఖ్యమంత్రిగా పనిచేశాడు. అతను 2019 నుండి 2023 వరకు 2009 నుండి 2013 వరకు రెండు పర్యాయాలు కర్ణాటక శాసనసభలో ప్రతిపక్ష నాయకుడిగా పనిచేశాడు. సిద్ధరామయ్య అనేక సంవత్సరాలుగా వివిధ జనతా పరివార్ వర్గాలకు చెందిన సభ్యుడు. 

## శాసనసభ్యుడుగా

## నిర్వహించిన పదవులు

## మూలాలు

## వెలుపలి లంకెలు

వర్గం:కర్ణాటక ఉప ముఖ్యమంత్రులు
వర్గం:కర్ణాటక రాజకీయ నాయకులు
వర్గం:కర్ణాటక ముఖ్యమంత్రులు
వర్గం:1944 జననాలు
వర్గం:మైసూర్ నుండి రాజకీయ నాయకులు
వర్గం:భారతీయ సోషలిస్టులు
వర్గం:కర్ణాటక శాసనసభలో ప్రతిపక్ష నాయకులు
వర్గం:భారత జాతీయ కాంగ్రెస్ నుండి ముఖ్యమంత్రులు
వర్గం:కర్ణాటక  భారత జాతీయ కాంగ్రెస్ రాజకీయ నాయకులు
వర్గం:జనతాదళ్ (సెక్యులర్) రాజకీయ నాయకులు
వర్గం:జనతా పార్టీ రాజకీయ నాయకులు
వర్గం:జనతాదళ్ రాజకీయ నాయకులు
వర్గం:కర్ణాటక ఎమ్మెల్యేలు 2004–2007
వర్గం:కర్ణాటక ఎమ్మెల్యేలు 2008–2013
వర్గం:కర్ణాటక ఎమ్మెల్యేలు 2013–2018
వర్గం:కర్ణాటక ఎమ్మెల్యేలు 2018–2023
వర్గం:కర్ణాటక ఎమ్మెల్యేలు 2023–2028
వర్గం:కర్ణాటక ముఖ్యమంత్రులు
వర్గం:భారతీయ లోక్‌దళ్ రాజకీయ నాయకులు
వర్గం:భారత జాతీయ కాంగ్రెస్ రాజకీయ నాయకులు
డి.కె. శివకుమార్

**డీ.కే. శివ కుమార్‌** కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు 8 సార్లు ఎమ్మెల్యేగా ఎన్నికై, మూడుసార్లు రాష్ట్ర మంత్రిగా పనిచేసి ప్రస్తుతం కర్ణాటక ప్రదేశ్‌ కాంగ్రెస్‌ కమిటీ (కేపీసీసీ) అధ్యక్షుడిగా ఉన్నాడు.

ఆయన 2023లో జరిగిన శాసనసభ ఎన్నికల్లో గెలిచిన తరువాత కర్నాటక ఉప ముఖ్యమంత్రిగా భాద్యతలు చేపట్టాడు.

## జననం, విద్యాభాస్యం
డీ.కే. శివ కుమార్‌ కర్ణాటకలోని రామనగర్‌ జిల్లా కనకపుర తాలూకా దొడ్డఆలహళ్ళి గ్రామంలో కెంపేగౌడ, గౌరమ్మ దంపతులకు 1962 మే 15న జన్మించాడు. ఆయన  ఓపెన్‌ యూనివర్సిటీలో పొలిటికల్‌ సైన్స్‌లో డిగ్రీ పూర్తి చేశాడు.
## రాజకీయ జీవితం
డీ.కే. శివ కుమార్‌ విద్యార్థి దశలోనే కాంగ్రెస్‌ పట్ల ఆకర్షితుడై రాజకీయాల్లోకి ప్రవేశించి 18వ ఏటనే కాంగ్రెస్‌ అనుబంధ సంస్థ ఎన్‌ఎస్‌యూఐలో చేరాడు. ఆయన ఉన్నత విద్యాభ్యాసం కోసం బెంగళూరుకు వచ్చి ఆర్‌సీ కళాశాలలో చేరి ఆ తరువాత ఎన్‌ఎస్‌యూఐ రాష్ట్ర ప్రధాన కార్యదర్శిగా ఎంపికయ్యాడు.  శివ కుమార్ 1985లో సాతనూరు శాసనసభ నియోజకవర్గం నుండి పోటీ చేసి జేడీఎస్ అభ్యర్థి దేవేగౌడపై పోటీ చేసి ఓడిపోయాడు. ఆయన 1987లో సాతనూరు నియోజకవర్గం నుంచి బెంగళూరు గ్రామీణ జిల్లా పంచాయతీ సభ్యుడిగా ఎంపికయ్యాడు.

డీ.కే. శివ కుమార్‌ 1989లో తొలిసారిగా కాంగ్రెస్‌ తరఫున సాతనూరు నియోజకవర్గం తరపున   ఎమ్మెల్యేగా ఎన్నికై ఎస్. బంగారప్ప మంత్రివర్గంలో జైళ్ల శాఖ మంత్రిగా పని చేశాడు. ఆయన 1994లో కాంగ్రెస్‌ టికెట్‌ దక్కనందున స్వతంత్ర అభ్యర్థిగా పోటీచేసి గెలిచాడు, ఆ తరువాత  1999లో కాంగ్రెస్ తరపున ఎమ్మెల్యేగా గెలిచి ఎస్‌ఎం కృష్ణ మంత్రివర్గంలో పట్టణాభివృద్ధి శాఖ మంత్రిగా పని చేశాడు. 

డీ.కే. శివ కుమార్‌ 2013లో జరిగిన ఎన్నికల్లో ఎమ్మెల్యేగా గెలిచి సిద్దరామయ్య మంత్రివర్గంలో విద్యుత్‌శాఖ మంత్రిగా పని చేశారు. ఆ తరువాత  2018లో జరిగిన ఎన్నికల్లో కాంగ్రెస్‌కు సంపూర్ణ మెజారిటీ సాధ్యం కాకపోవడంతో, జేడీఎస్‌తో కలిసి సంకీర్ణ ప్రభుత్వం ఏర్పాటు చేయగా కుమారస్వామి మంత్రివర్గంలో జలవనరుల శాఖ మంత్రిగా పని చేశాడు.

## నిర్వహించిన భాద్యతలు

## ఎన్నికల్లో పోటీ

## మూలాలు

వర్గం:1962 జననాలు
వర్గం:కర్ణాటక రాజకీయ నాయకులు
ఈడిగ ఆంజనేయ గౌడ్

**ఈడిగ ఆంజనేయ గౌడ్** తెలంగాణ రాష్ట్రానికి చెందిన రాజకీయ నాయకుడు. ఆయన తెలంగాణ ప్రత్యేక రాష్ట్రం ఏర్పడిన తర్వాత 2016లో నూతనంగా ఏర్పాటైన తెలంగాణ రాష్ట్ర బీసీ కమిషన్ సభ్యుడిగా పనిచేశాడు. ఆంజనేయ గౌడ్‌ను తెలంగాణ రాష్ట్ర క్రీడా ప్రాధికారిక సంస్థ (సాట్స్‌) ఛైర్మన్‌గా నియమిస్తూ 2023 జనవరి 2న రాష్ట్ర ప్ర‌భుత్వం ఉత్త‌ర్వులు జారీ చేసింది.   

## జననం, విద్యాభాస్యం
ఆంజనేయ గౌడ్ తెలంగాణ రాష్ట్రం, జోగులాంబ జిల్లా,గట్టు మండలం, ఆలూరు గ్రామంలో ఏప్రిల్ 15న జన్మించాడు. ఆయన ఉస్మానియా యూనివర్సిటీ నుండి న్యాయశాస్త్రంలో పీహెచ్‌డీ పూర్తి చేశాడు.

## రాజకీయ జీవితం
ఆంజనేయ గౌడ్ విద్యార్థి దశ నుండి విద్యార్థి ఉద్యమాల్లో కీలకంగా పనిచేశాడు. ఆయన ఉస్మానియా యూనివర్సిటిలో చేరిన తరువాత తెలంగాణ విద్యార్థి ఉద్యమంలో కీలకంగా పనిచేస్తూ తెలంగాణ బిసి ఫోరం అధ్యక్షునిగా, తెలుగుదేశం పార్టీ విద్యార్థి అనుబంధ సంస్థ తెలుగునాడు స్టూడెంట్స్ ఫెడరేషన్ (టిఎన్‌ఎస్‌ఎఫ్) లో వివిధ హోదాల్లో పనిచేసి టిఎన్ఎస్ఎఫ్ జాతీయ అధ్యక్షుడిగా ఎదిగాడు. ఆయన మలిదశ తెలంగాణ ఉద్యమంలో ఓయూలో విద్యార్థి నాయకుడిగా ఉద్యమంలో కీలకంగా పనిచేసి తెలంగాణ రాష్ట్రం ఏర్పడ్డాక 2015లో తెలుగుదేశం పార్టీకి రాజీనామా చేసి తెలంగాణ ముఖ్యమంత్రి కల్వకుంట్ల చంద్రశేఖరరావు పిలుపు మేరకు తెలంగాణ రాష్ట్ర సమితి పార్టీలో చేరాడు.

ఆంజనేయ గౌడ్ తెలంగాణ ప్రత్యేక రాష్ట్రం ఏర్పడిన తర్వాత నూతనంగా ఏర్పాటైన తెలంగాణ రాష్ట్ర బీసీ కమిషన్ సభ్యుడిగా 2016 నుండి 2019 వరకు పనిచేశాడు. ఆయన ఆ తరువాత టిఆర్ఎస్ పార్టీ ఆదేశాలమేరకు గద్వాల్ నియోజకవర్గంలో పార్టీ బలోపేతానికి కృషి చేసి అనేక సామజిక కార్యక్రమాలు నిర్వహించి 2018లో జరిగిన అసెంబ్లీ ఎన్నికల్లో పార్టీ విజయంలో కీలకంగా పని చేశాడు.

ఆంజనేయ గౌడ్ పార్టీకి చేసిన సేవలకుగాను ఆయనను స్పోర్ట్స్ అథారిటీ అఫ్ తెలంగాణ (సాట్స్‌) చైర్మన్‌గా నియమిస్తూ 2023 జనవరి 2న రాష్ట్ర ప్ర‌భుత్వం ఉత్త‌ర్వులు జారీ చేయగా ఆయన 2023 జనవరి 5న క్రీడాప్రాథికార సంస్థ (సాట్స్‌)  ఛైర్మన్‌గా బాధ్యతలు చేపట్టాడు. 

## మూలాలు

వర్గం:జోగులాంబ గద్వాల జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:తెలంగాణ ఉద్యమకారులు
వర్గం:తెలంగాణ కార్పొరేషన్ మాజీ చైర్మన్లు
ఆర్కాట్ ఆగముడి ముదలియార్

ఆర్కాట్ ముదలియార్ లేదా ఆగముడి ముదలియార్,  నిజానికి తుళువ వెల్లాల అని పిలుస్తారు, ఇది దక్షిణ ఆంధ్ర ప్రదేశ్, ఉత్తర తమిళనాడులో ప్రధాన భూమిని కలిగి ఉన్న కులం. వారు విజయనగర, హొయసల సామ్రాజ్యంలో కార్యాలయ హోల్డర్లు, ప్రభువులు. వారు సంపన్నులు, ఉన్నత విద్యావంతులుగా పరిగణించబడ్డారు.

## ప్రముఖ వ్యక్తులు
*పచ్చయప్ప ముదలియార్
*ఆర్కాట్ రామసామి ముదలియార్
*దివాన్ బహదూర్ పద్మారావు ముదలియార్ - వ్యవస్థాపకుడు, పద్మారావు మహిళా కళాశాల, హైదరాబాద్.
*బుల్లెట్ సురేష్ ముదలియార్ - చైర్మన్ ఆంధ్ర రాష్ట్ర ముదలియార్ కార్పొరేషన్

## గమనికలు

## మూలాలు
సిద్ధాంతం (అయోమయనివృత్తి)

**సిద్దాంతం లేదా సిద్ధాంతం,** అనే పేరుతో మరిన్ని వ్యాసాలు ఉన్నాయి. అయోమయ నివృత్తికి క్రింది జాబితా చూడండి.

* సిద్ధాంతం లేదా సిద్ధాంతము - (Theory) దీనికి వివిధ శాస్త్ర విభాగాలలో వివిధ పద్ధతుల ప్రకారం అనేక నిర్వచనాలున్నాయి
* సిద్ధాంతం (పెనుగొండ) - పశ్చిమగోదావరి జిల్లా, పెనుగొండ మండలానికి చెందిన గ్రామం.
* సిద్దాంతం (లక్ష్మీనరసుపేట) - శ్రీకాకుళం జిల్లా, లక్ష్మీనరసుపేట మండలానికి చెందిన గ్రామం.
* సిద్ధాంత శిరోమణి - ప్రాచీన భారతీయ గణితవేత్త రెండవ భాస్కరుని ప్రధాన రచన. 
* సిద్ధాంతం - కృష్ణా జిల్లా, గుడివాడ మండలానికి చెందిన గ్రామం.
ప్రియల్ గోర్

**ప్రియాల్ గోర్,** మహారాష్ట్రకు చెందిన టెలివిజన్, సినిమా నటి. రొమాంటిక్ ఫాంటసీ డ్రామా *ఇచ్ఛప్యారీ* నాగిన్‌లో ఇచ్ఛా పాత్రలో నటించి, గుర్తింపు పొందింది. 2014లో తెలుగులో వచ్చిన *[[సాహెబా సుబ్రమణ్యం]]* సినిమాలో కూడా నటించింది.

## వ్యక్తిగత జీవితం
ప్రియల్ గోర్ ముంబైలోని గుజరాతీ కుటుంబంలో జన్మించింది.

## టివిరంగం
2010లో వచ్చిన *రామ్ మిలాయే జోడి అనే సీరియల్ ద్వారా నటిగా పరిచయమయింది. 2010లోనే* డిస్నీ ఛానల్ *వారి ఇషాన్: సప్నో కో ఆవాజ్ దే* నటించే అవకాశం వచ్చింది. ఆ తరువాత జీ టీవీ షో *రామ్ మిలాయే జోడిలో* మోనా అనే ప్రధాన పాత్రను పోషించింది. పలు సీరియళ్ళలో నటించింది.

## సినిమారంగం
2013లో *జస్ట్ యూ & మీ* అనే పంజాబీ రొమాంటిక్ కామెడీ సినిమాతో సినిమారంగంలోకి ప్రవేశించింది. ఈ సినిమాలో గీత్ అనే ప్రవాస భారతీయురాలు పాత్రను పోషించింది. 2014లో శశి కిరణ్ నారాయణ తీసిన *[[సాహెబా సుబ్రమణ్యం]]* అనే సినిమాతో తెలుగు సినిమారంగంలోకి అడుగుపెట్టింది. 2015 *అనార్కలి* అనే మలయాళ సినిమాలో పృథ్వీరాజ్ సుకుమారన్ పక్కన కథానాయికగా నటించింది.

## సినిమాలు

## మూలాలు

## బయటి లింకులు
* 

వర్గం:1994 జననాలు
వర్గం:తెలుగు సినిమా నటీమణులు
వర్గం:గుజరాత్ వ్యక్తులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
తులిప్ జోషి

**తులిప్ జోషి**, మహారాష్ట్రకు చెందిన సినిమా నటి. హిందీ, కన్నడ, మలయాళం, తెలుగు సినిమాలలో నటించింది.

## జననం
తులిప్ జోషి 1979 సెప్టెంబరు 11న మహారాష్ట్ర, ముంబైలోనా గుజరాతీ కుటుంబంలో జన్మించింది. ముంబైలోని జమ్నాబాయి నర్సీ స్కూల్‌లో చదివిన తులిప్, మితిబాయి కాలేజీలో ఫుడ్ సైన్స్, కెమిస్ట్రీలో గ్రాడ్యుయేట్ చేసింది.

## మోడల్
తులిప్ 2000లో ఫెమినా మిస్ ఇండియా పోటీలో పాల్గొన్నది. పాండ్స్, పెప్సీ, సియారం, బిపిఎల్, స్మిర్నాఫ్, టాటా స్కై మొబైల్ టివి మొదలైన వస్తువుల వ్యాపార ప్రకటనలలో నటించింది.

## సినిమారంగం
దర్శకుడు యష్ చోప్రా కుమారుడు ఆదిత్య చోప్రా భార్యకు తులిప్ స్నేహితురాలు. ఆదిత్యా చోప్రా పెళ్ళిలో తులిప్ ను చూసిన యష్ చోప్రా, ఆడిషన్ కోసం హాజరుకావాలని కోరాడు. దాంతో ఉదయ్ చోప్రా పక్కన *మేరే యార్ కి షాదీ హై* సినిమాలో నటించింది. ఆ సినిమా మంచి విజయం సాధించింది. రెండు సంవత్సరాల తర్వాత, *మాతృభూమి సినిమాలో* మళ్ళీ నటించింది. ఈ సినిమాలోని తులిప్ నటనకు ప్రశంసలు వచ్చాయి. *ఢోఖా* సినిమా కూడా ఆమెకు కాస్త గుర్తింపు తెచ్చిపెట్టింది. 2003లో *[[విలన్|విలన్‌]]* అనే తెలుగు సినిమాలో నటించింది. ఆ తరువాత షాహిద్ కపూర్, అయేషా టకియా, సోహా అలీ ఖాన్‌లతో కలిసి *దిల్ మాంగే మోర్* సినిమాలో కూడా నటించింది. 2009లో వచ్చిన *జగ్ జియోండేయన్ డి మేలే* సినిమాతో పంజాబీ సినిమారంగంలోకి అడుగుపెట్టింది. 2011లో *యారా ఓ దిల్దారా సినిమాలో* హర్భజన్ మాన్‌తో కలిసి నటించింది. 2010లో, ఉపేంద్ర దర్శకత్వంలో వచ్చిన *సూపర్* అనే కన్నడ సినిమాలో నటించింది. ఈ సినిమా కన్నడలో సూపర్‌హిట్‌గా నిలిచింది. హర్జీత్ రికీ దర్శకత్వంలో *2013 ఆగస్టు 30న వచ్చిన జాట్ ఎయిర్‌వేస్‌ అనే పంజాబీ సినిమాలో* అల్ఫాజ్ సరసన నటించింది.

## సినిమాలు

## మూలాలు

## బయటి లింకులు
* 
* 
* 

వర్గం:తెలుగు సినిమా నటీమణులు
వర్గం:1979 జననాలు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
గుర్బానీ జడ్జ్

**గుర్బానీ జడ్జ్**, ఛండీగడ్కు చెందిన ఫిట్‌నెస్ మోడల్, నటి, మాజీ ఎంటివి ఇండియా ప్రెజెంటర్. *ఎంటివి రోడీస్‌* కార్యక్రమంలో పాల్గొని ప్రసిద్ధి చెందింది. *బిగ్ బాస్ 10* రియాలిటీ షోలో కంటెస్టెంట్ గా పాల్గొన్నది, మొదటి రన్నరప్ అయ్యింది.

## జననం
గుర్బానీ జడ్జ్ 1987, నవంబరు 20న ఛండీగడ్ లో జన్మించింది.

## వృత్తిరంగం
ఎంటివిలో పనిచేయడమే కాకుండా, సినిమారంగంలోకి అడుగుపెట్టింది. 2016లో తిక్క అనే తెలుగు సినిమాలో, 2022లో వలిమై అనే తమిళ సినిమాలో నటించింది.

## సినిమాలు

## మూలాలు

## బయటి లింకులు
* 
* 

వర్గం:తమిళ సినిమా నటీమణులు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:1987 జననాలు
వర్గం:జీవిస్తున్న ప్రజలు
సుర్భి జ్యోతి

**సుర్భి జ్యోతి, ** పంజాబీ టెలివిజన్, సినిమా నటి. *ఖుబూల్ హై* అనే జీటివి ఛానల్ లో వచ్చిన పాపులర్ షోలో జోయా ఫారూఖీ పాత్రలో నటించింది. స్టార్ ప్లస్ లో వచ్చిన *కోయి లౌట్ కే ఆయా హై* సీరియల్ లో గీతాంజలి పాత్రను, కలర్స్ టివి అతీంద్రియ ఫ్రాంచైజీ *నాగిన్ 3*లో బేలా సెహగల్ పాత్రను పోషించింది.

## జననం, విద్య
సుర్భి 1988, మే 9న పంజాబ్‌లోని జలంధర్‌లో జన్మించింది. శివజ్యోతి పబ్లిక్ స్కూల్ లో పాఠశాల విద్యను, హన్స్ రాజ్ మహిళా మహా విద్యాలయం నుండి మాధ్యమిక విద్యను పూర్తిచేసింది. హన్స్ రాజ్ మహిళా మహా విద్యాలయ విద్యార్థిగా డిబేట్లలో పాల్గొని సన్మానాలు అందుకున్నది. అపీజయ్ కాలేజ్ ఆఫ్ ఫైన్ ఆర్ట్స్ నుండి ఆంగ్లంలో మాస్టర్ ఆఫ్ ఆర్ట్స్ డిగ్రీని అందుకుంది.

## వృత్తిరంగం
సుర్భి ప్రాంతీయ నాటకరంగంలోనూ, సినిమారంగంలోనూ తన నటనను ప్రారంభించింది. రేడియో జాకీగా కూడా పనిచేసింది. *ఇక్ కుడి పంజాబ్ ది*, *రౌలా పై గయా*, *ముండే పాటియాలా దే* మొదలైన పంజాబీ సినిమాలలో, *అకియాన్ టు డోర్ జాయెన్ నా*, *కచ్ దియాన్ వంగా* పంజాబీ టెలివిజన్ ధారావాహికలలో నటించింది.

2018 జూన్ లో, కలర్స్ టీవీలో ప్రసారమైన బాలాజీ టెలిఫిల్మ్స్ వారి *నాగిన్-3* సీరియల్ లో బేలా సెహగల్‌ను ప్రధాన పాత్రను పోషించింది. 2020లో యే జాదూ హై జిన్ కాలో నటించింది.

### సినిమాలు

### టెలివిజన్

## మూలాలు

## బయటి లింకులు
* 
* 

వర్గం:1988 జననాలు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
రోల్స్ రాయిస్ ఆర్ బి.50 ట్రెంట్

రోల్స్ రాయిస్ ఆర్ బి.50 **ట్రెంట్** మొదటి రోల్స్ రాయిస్ టర్బోప్రాప్ ఇంజిన్.

## రూపకల్పన, అభివృద్ధి
ట్రెంట్ సర్ ఫ్రాంక్ విటిల్ కాన్సెప్ట్ ఆధారంగా రూపొందించబడింది. ఇది డెర్వెంట్ మార్క్ II టర్బోజెట్ ఇంజన్, ఇది క్రాప్డ్ ఇంపెల్లర్ (టర్బైన్ అన్ ఛేంజ్డ్), ఫైవ్ బ్లేడెడ్ రోటోల్ ప్రొపెల్లర్‌తో అనుసంధానించబడిన తగ్గింపు గేర్‌బాక్స్ ( ఏఏ రుబ్రాచే రూపొందించబడింది) . 1945 సెప్టెంబరు 20న 298 గంటల ఫ్లైట్ టెస్ట్ ప్రోగ్రామ్ ప్రారంభంలో మొదటిసారి ప్రయాణించిన గ్లోస్టర్ మెటోర్ జెట్ ఫైటర్‌లో ఇన్‌స్టాల్ చేయడానికి ముందు ట్రెంట్ 633 గంటలపాటు పరీక్షలో నడిచింది.

## అప్లికేషన్స్

* గ్లోస్టర్ మేటర్Gloster Meteor
## ఇంజిన్స్ ఆన్ డిస్ప్లే
సంరక్షించబడిన రోల్స్ రాయిస్ ట్రెంట్ టర్బో ప్రాప్ ఇంజిన్ లండన్ సైన్స్ మ్యూజియంలో ప్రదర్శనలో ఉంది.

## స్పెసిఫికేషన్స్

#### సాధారణ లక్షణాలు

* **రకం:** టర్బోప్రాప్
* **పొడవు:**
* **వ్యాసం:**
* **పొడి బరువు:** 1,000 ఐబి టర్బైన్ యూనిట్, తగ్గింపు గేర్ 250ఐబి, ప్రొపెల్లర్ 250 ఐబి, మొత్తం ఇంజిన్/ప్రొపెల్లర్ బరువు 1,500ఐబి

#### భాగాలు

* **కంప్రెసర్:** 1-దశ ద్విపార్శ్వ సెంట్రిఫ్యూగల్ కంప్రెసర్
* **దహన యంత్రాలు :** 10 ఎక్స్ కెన్ దహన గదులు
* **టర్బైన్ :** ఒకే-దశ అక్షసంబంధమైనది
* **ఇంధన రకం:** కిరోసిన్
* **చమురు వ్యవస్థ:** ప్రెజర్ ఫీడ్, స్కావెంజ్‌తో పొడి సంప్, శీతలీకరణ, వడపోత

#### ప్రదర్శన

* **గరిష్ఠ శక్తి ఉత్పత్తి:** 750షేప్, 1,250ఐబీ (570కెజి) అవశేష థ్రస్ట్‌
* **శక్తి-బరువు నిష్పత్తి :**

## మూలాలు

### గ్రంథసూచిక

* గన్‌స్టన్, బిల్. వరల్డ్ ఎన్సైక్లోపీడియా ఆఫ్ ఏరో ఇంజిన్స్ . కేంబ్రిడ్జ్, ఇంగ్లాండ్. పాట్రిక్ స్టీఫెన్స్ లిమిటెడ్, 1989. 

## బాహ్య లింకులు

* "The First Propeller Turbine Engine to Fly" 1946 ఫ్లైట్‌లో రోల్స్ రాయిస్ ప్రకటన
* "Know-How From the Trent" 1947 ఫ్లైట్ కథనం
* ''Trent Meteor "In the Air"'' - 1948 లో ట్రెంట్ ఉల్కాపాతంపై ఎగురుతున్న ఫ్లైట్ కథనం.

వర్గం:సెంట్రిఫ్యూగల్-ఫ్లో గ్యాస్ టర్బైన్ ఇంజన్లు
వర్గం:1940ల టర్బోప్రాప్ ఇంజన్లు
వర్గం:రోల్స్ రాయిస్ ఎయిర్‌క్రాఫ్ట్ గ్యాస్ టర్బైన్ ఇంజన్లు
బాలాకోట్ యుద్ధం

**బాలాకోట్ యుద్ధం** 1831 మే 6 న మన్సెహ్రా జిల్లాలోని బాలాకోట్‌లో మహారాజా రంజిత్ సింగ్ కు, సయ్యద్ అహ్మద్ బరేల్వీల మధ్య జరిగింది. బరేల్వీ సిక్కులకు వ్యతిరేకంగా *జిహాద్* ప్రకటించి బాలాకోట్‌లో శిబిరాన్ని ఏర్పాటు చేశాడు. షా ఇస్మాయిల్ దేహెల్వీ, అతని గిరిజనులతో కలిసి బరేల్వీ, తెల్లవారుజామున సిక్కులపై దాడి చేశాడు. రోజంతా యుద్ధం కొనసాగింది. సిక్కు సైనికులు చివరికి సయ్యద్ అహ్మద్ బరేల్వీని పట్టుకుని శిరచ్ఛేదం చేశారు. వందలాది మంది అతని అనుచరులను చంపేసారు.

## యుద్ధం
1831 మే 6 న, సయ్యద్ అహ్మద్ బరేల్వీకి చెందిన ముజాహిదీన్ దళాలు మన్‌సేహ్రా పర్వత లోయలోని బాలాకోట్ వద్ద అంతిమ యుద్ధానికి సిద్ధమయ్యాయి. సిక్కు దళాలు మెటికోట్ కొండ నుండి బాలాకోట్ వద్దకు చేరుకోవడం ప్రారంభించాయి. సయ్యద్ అహ్మద్, చాలా మంది ముజాహిదీన్ దళాలు మస్జిద్-ఎ-బాలా, ఆ చుట్టుపక్కల ఉన్నాయి. ముజాహిదీన్ దళం సత్బాన్ జలపాతం వెంబడి చాలా దూరంలో ఉంది. సయ్యద్ అహ్మద్ అకస్మాత్తుగా మస్జిద్-ఎ-బాలా నుండి సిక్కులపై దాడి వెడలి, మస్జిద్-ఇ-యారిన్ చేరుకున్నాడు. ఆపై అతను ముజాహిదీన్ దళాలతో కలిసి మేటికోట్ కొండ పాదాల వైపు కవాతు చేశాడు. మెటికోట్ హిల్‌లోని టిల్లర్‌లోని ప్రతి అంగుళాన్ని సిక్కు దళాలు ఆక్రమించాయి. సయ్యద్ అహ్మద్ ముజాహిదీన్ దళాలలో ముందు నడిచాడు. అకస్మాత్తుగా అతన్ని, మెటికోట్ కొండపైన చంపేసారు. సిక్కు సైనికులు అతని తలను నరికేసారు.

సయ్యద్ అహ్మద్ హతుడయ్యాడని ముజాహిదీన్లు గ్రహించలేదు. వాళ్ళు అతనిని వెతకడానికి వెళ్ళారు. ఈలోగా ముజాహిదీన్‌లకు చెందిన చిన్నచిన్న సమూహాలు వేర్వేరు ప్రదేశాలలో పోరాడుతూ మరణించారు. ఈ యుద్ధం కనీసం రెండు గంటల పాటు కొనసాగింది. సయ్యద్ అహ్మద్‌ను కొండపైకి తీసుకెళ్లారని, వారందరినీ కొండపైకి రమ్మని చెప్పారనీ ముజాహిదీన్లు గట్టిగా అరవడం ప్రారంభించారు. దాంతో, వాళ్ళు ఉత్తరాన ఉన్న కొండల వైపు వెళ్లారు. కొండల పైకి చేరుకున్నాక గానీ, తాము ముట్టడిలో ఉన్నామని వాళ్ళు గ్రహించలేక పోయారు. వాళ్ళు తప్పించుకోవడానికి ప్రయత్నించారు కానీ కొండలకు అన్ని వైపుల నుండి వచ్చిన సిక్కు సైనికులు వాళ్ళను చుట్టుముట్టి ఊచకోత కోసారు. ఆ విధంగా, ఆ ఘోరమైన యుద్ధం ముగిసింది.

సయ్యద్ అహ్మద్, దళంలో ముందు భాగాన ఉన్నాడనీ, సిక్కు సైనికుల సమూహంలోకి చొరబడ్డాడనీ మరొక పుకారు వచ్చింది. అతని చుట్టూ ఉన్న కొండ శిఖరాల కారణంగా అతను, అనుచరులకు కనబడలేదు. ఆ విధంగా అతను హతుడయ్యాక కూడా అతని మృతదేహం ముజాహిదీన్లకు దొరకలేదు. ఈ కారణంగా, చాలా కాలం తర్వాత కూడా, సయ్యద్ అహ్మద్ చనిపోయాడని ముజాహిదీన్‌లు నమ్మలేకపోయారు. ఈ యుద్ధంలో షా ఇస్మాయిల్ దేహ్లెవీ కూడా సిక్కు సైనికుల చేతిలో హతమయ్యాడు.

ఆ విధంగా, ఈ యుద్ధంలో సిక్కులు విజయం సాధించి, బాలాకోట్‌ను తమ సామ్రాజ్యంలో కలుపుకున్నారు. సిక్కు సామ్రాజ్యం పశ్చిమాన బాలాకోట్‌తో సహా, మన్‌సేహ్రా జిల్లా అంతటినీ కలుపుకుని ఆఫ్ఘన్ భూభాగంలోకి లోతుగా విస్తరించింది. ఈ ప్రధాన విజయం తర్వాత సిక్కులు, ఆఫ్ఘన్‌ల నుండి పెషావర్‌ను స్వాధీనం చేసుకునేందుకు తలపెట్టారు.

## మూలాలు

వర్గం:Coordinates on Wikidata
వర్గం:సిక్కుల చరిత్ర
కార్తికేయ మురళి

**కార్తికేయ మురళి** (Tamil: கார்த்திகேயன் முரளி) భారతదేశపు చదరంగ క్రీడాకారుడు. అతను 2015లో ఎఫ్ఐడిఇ ద్వారా గ్రాండ్‌మాస్టర్ టైటిల్‌ను అందుకున్నాడు. కార్తికేయ రెండుసార్లు జాతీయ ఛాంపియన్ గెలుచుకున్నాడు.

## జననం, వ్యక్తిగత జీవితం
కార్తికేయ మురళి 1999, జనవరి 5న తంజావూరులో జన్మించాడు.

అతను 2014 నుండి 2016 వరకు స్కాలర్‌షిప్ కోసం ఆయిల్ అండ్ నేచురల్ గ్యాస్ కార్పొరేషన్ (ONGC)లో చేరాడు. తర్వాత, అతను 2017 అక్టోబరు నుండి ఇండియన్ ఆయిల్ కార్పొరేషన్ (IOC)లో ఉద్యోగం పొందాడు.

## చెస్ కెరీర్
కార్తికేయ ఐదు సంవత్సరాల వయస్సులో చదరంగం నేర్చుకున్నారు. 2011 డిసెంబరులో, అతను బ్రెజిల్‌లోని కాల్డాస్ నోవాస్‌లో జరిగిన ప్రపంచ యూత్ చెస్ ఛాంపియన్‌షిప్‌లో అండర్ 12 విభాగంలో విజేతగా నిలిచాడు. రెండు సంవత్సరాల తర్వాత అతను అల్ ఐన్‌లో ప్రపంచ యు16 టైటిల్‌ను కూడా గెలుచుకున్నాడు. 

2014లో అతను అబుదాబి మాస్టర్స్ టోర్నమెంట్‌లో మూడవ స్థానంలో నిలిచాడు,  హంగేరీలోని గ్యోర్‌లో జరిగిన అండర్ 16 చెస్ ఒలింపియాడ్‌లో భారత జట్టు విజయం సాధించడంలో సహాయం చేశాడు.  ఈ రెండో పోటీలో అతను గ్రాండ్ మాస్టర్ టైటిల్ కోసం అన్ని అవసరాలను కూడా పూర్తి చేశాడు. 

2015లో, తిరువారూర్‌లో జరిగిన 53వ నేషనల్ ప్రీమియర్ చెస్ ఛాంపియన్‌షిప్ ఆఫ్ ఇండియాలో కార్తికేయన్ 13 గేమ్‌లలో 8½ పాయింట్లు సాధించిన తర్వాత, టైబ్రేక్‌లో విదిత్ సంతోష్ గుజరాతీని నేరుగా ఎన్‌కౌంటర్‌లో ఓడించి విజేతగా నిలిచాడు.  కార్తికేయ 2016లో లక్నోలో జరిగిన 54వ ఎడిషన్ ఛాంపియన్‌షిప్‌ను కూడా గెలుచుకున్నాడు. అతను నెమ్మదిగా ఆరంభించినప్పటికీ, చివరికి రన్నరప్ అరవింద్ చితంబరంతో జరిగిన మ్యాచ్‌లో ఓడిపోయాడు, టాప్ సీడ్ విదిత్ సంతోష్ గుజరాతీపై కీలక విజయం సాధించాడు. సమయ నియంత్రణ, తర్వాత డబుల్ ఉపసంహరణలు ఆధిక్యాన్ని పొందడంలో, చివరికి ఛాంపియన్‌షిప్‌లను గెలుచుకోవడంలో సహాయపడింది.

2019 జనవరిలో, కార్తికేయ జిబ్రాల్టర్ మాస్టర్స్ ఓపెన్ టోర్నమెంట్‌లో  250 మంది ఆటగాళ్లతో రెండవ స్థానంలో నిలిచాడు.   2019 జూన్లో, అతను ఆసియా ఛాంపియన్‌షిప్‌లలో రెండవ స్థానంలో నిలిచాడు,   అలీరెజా ఫిరౌజాపై బ్లాక్‌తో విజయం సాధించడం ద్వారా కార్తికేయ తన రాణిని 9వ ఎత్తులో బలి ఇచ్చాడు.

## మూలాలు

## బాహ్య లింకులు
* 
* 

వర్గం:1999 జననాలు
వర్గం:భారతీయ చదరంగ క్రీడాకారులు
వర్గం:తంజావూరు జిల్లా వ్యక్తులు
వర్గం:జీవిస్తున్న ప్రజలు
వర్గం:చదరంగ క్రీడాకారులు
వర్గం:తమిళనాడు చదరంగ క్రీడాకారులు
వర్గం:భారతీయ క్రీడాకారులు
తాటి వెంకటేశ్వర్లు

**తాటి వెంకటేశ్వర్లు** తెలంగాణ రాష్ట్రానికి చెందిన రాజకీయ నాయకుడు. ఆయన 2014లో అశ్వరావుపేట నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
తాటి వెంకటేశ్వర్లు 1962 జూలై 1న తెలంగాణ రాష్ట్రం, భద్రాద్రి కొత్తగూడెం జిల్లా, బూర్గంపాడు మండలం, సారపాక గ్రామంలో జన్మించాడు. ఆయన జీలుగుమిల్లి గ్రామంలోని ప్రభుత్వ పాఠశాలలో తొమ్మిదో తరగతి వరకు చదువుకున్నాడు.

## రాజకీయ జీవితం
తాటి వెంకటేశ్వర్లు తెలుగుదేశం పార్టీ ద్వారా రాజకీయాల్లో వచ్చి పార్టీలో వివిధ హోదాల్లో పనిచేసి తొలిసారి టీడీపీ పార్టీ తరపున 1994లో జరిగిన ఆంధ్రప్రదేశ్ శాసనసభ ఎన్నికల్లో బూర్గంపాడు నియోజకవర్గం నుండి పోటీ చేసి ఎమ్మెల్యేగా తొలిసారి అసెంబ్లీకి ఎన్నికయ్యాడు. ఆయన అనంతరం తెలుగుదేశం పార్టీని వీడి వైఎస్సార్ కాంగ్రెస్ పార్టీలో చేరి 2014లో తెలంగాణ ప్రత్యేక రాష్ట్రం ఏర్పడిన తర్వాత వైసీపీ అభ్యర్థిగా అశ్వరావుపేట నియోజకవర్గం నుండి పోటీ చేసి రెండొవసారి శాసనసభ్యుడిగా ఎన్నికయ్యాడు. తాటి వెంకటేశ్వర్లు అనంతరం జరిగిన రాజకీయ పరిణామాల నేపథ్యంలో వైఎస్సార్ కాంగ్రెస్ పార్టీని విడి తెలంగాణ రాష్ట్ర సమితి పార్టీలో చేరి 2018లో జరిగిన అసెంబ్లీ ఎన్నికల్లో టిఆర్ఎస్ అభ్యర్థిగా పోటీ చేసి తెలుగుదేశం పార్టీ అభ్యర్థి మెచ్చా నాగేశ్వరరావు చేతిలో ఓడిపోయాడు.

తాటి వెంకటేశ్వర్లు తెరాస పార్టీలో తనకు సరైన గుర్తింపు దక్కడం లేదంటూ ఆ పార్టీకి రాజీనామా చేసి 2022 జూన్ 24న గాంధీభవన్ లో పీసీసీ అధ్యక్షుడు రేవంత్ రెడ్డి సమక్షంలో కాంగ్రెస్ పార్టీలో చేరాడు. ఆయన 2023లో అశ్వారావుపేట నియోజకవర్గం నుంచి కాంగ్రెస్ టికెట్ తనకు కేటాయించకపోవడంతో పార్టీకి రాజీనామా చేసి భద్రాద్రి కొత్తగూడెం జిల్లా దమ్మపేటలో నిర్వహించిన ప్రజా ఆశీర్వాద సభలో ముఖ్యమంత్రి కేసీఆర్‌ సమక్షంలో బీఆర్‌ఎస్‌ పార్టీలో చేరాడు.

## మూలాలు

వర్గం:1962 జననాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1999)
వర్గం:తెలంగాణ శాసన సభ్యులు (2014)
కూనంనేని సాంబశివరావు

**కూనంనేని సాంబశివరావు **తెలంగాణ రాష్ట్రానికి చెందిన రాజకీయ నాయకుడు. ఆయన 2009, 2023లో కొత్తగూడెం నియోజకవర్గం నుండి ఎమ్మెల్యేగా గెలిచాడు. 

కూనంనేని సాంబశివరావు 2022లో మొదటిసారి, 2025లో రెండవసారి సీపీఐ తెలంగాణ రాష్ట్ర కార్యదర్శిగా ఎన్నికయ్యాడు. 

## రాజకీయ జీవితం
కూనంనేని సాంబశివరావు విశాలంధ్ర దినపత్రికలో డెస్క్ జర్నలిస్టుగా తన వృత్తి జీవితాన్ని ప్రారంభించి ఆ తరువాత కొత్తగూడెంలో విశాలంధ్ర విలేకరిగా పనిచేశాడు. ఆయన ఆ తరువాత జర్నలిజం నుండి రాజకీయాల్లోకి అడుగుపెట్టి 1984లో సీపీఐ కొత్తగూడెం పట్టణ కార్యదర్శిగా పనిచేసి 1987లో కొత్తగూడెం మండల పరిషత్ ఛైర్మన్‌గా ఎన్నికయ్యాడు. కూనంనేని సాంబశివరావు 2004లో సుజాత నగర్ నియోజకవర్గం నుండి సీపీఐ అభ్యర్థిగా పోటీ చేసి ఓడిపోయాడు.

కూనంనేని సాంబశివరావు 2009లో జరిగిన ఆంధ్రప్రదేశ్ శాసనసభ ఎన్నికల్లో కొత్తగూడెం నియోజకవర్గం నుండి సీపీఐ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన తెలంగాణ  ప్రత్యేక రాష్ట్రం ఏర్పడిన తర్వాత 2014,2018లో జరిగిన తెలంగాణ శాసనసభ ఎన్నికల్లోపాటి చేసి ఓడిపోయాడు. కూనంనేని సాంబశివరావు సీపీఐ రాష్ట్ర సహాయ కార్యదర్శిగా పనిచేసి 2022 సెప్టెంబరు 8న సీపీఐ రాష్ట్ర కార్యదర్శిగా ఎన్నికయ్యాడు.

ఆయన 2023 తెలంగాణ శాసనసభ ఎన్నికల్లో కొత్తగూడెం నియోజకవర్గం నుండి పోటీ చేసి తన సమీప ప్రత్యర్థి ఆల్ ఇండియా ఫార్వర్డ్ బ్లాక్ అభ్యర్థి జలగం వెంకటరావుపై 26547 ఓట్ల భారీ మెజారిటీతో ఎమ్మెల్యేగా ఎన్నికై, 2023 డిసెంబరు 16న ప్యానెల్ స్పీకర్‌గా నియమితుడయ్యాడు.

## మూలాలు

వర్గం:1956 జననాలు
వర్గం:కమ్యూనిస్టు పార్టీ ఆఫ్ ఇండియా రాజకీయ నాయకులు
వర్గం:భద్రాద్రి కొత్తగూడెం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:భద్రాద్రి కొత్తగూడెం జిల్లా రాజకీయ నాయకులు
వర్గం:తెలంగాణ శాసన సభ్యులు (2023)
గజ్వేల్ సైదయ్య

**గజ్వేల్ సైదయ్య** తెలంగాణ రాష్ట్రానికి చెందిన రాజకీయ నాయకుడు. ఆయన గజ్వేల్ నియోజకవర్గం నుండి వరుసగా నాలుగుసార్లు ఎమ్మెల్యేగా గెలిచాడు.
## రాజకీయ జీవితం
గజ్వేల్ సైదయ్య 1962లో జరిగిన ఆంధ్రప్రదేశ్ శాసనసభ ఎన్నికల్లో తొలిసారి స్వతంత్ర అభ్యర్థిగా పోటీ చేసి తన సమీప ప్రత్యర్థి వెంకటస్వామి పై 1035 ఓట్ల మెజారిటీతో తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1967, 1972 ఎన్నికల్లో కాంగ్రెస్ పార్టీ అభ్యర్థిగా పోటీ చేసి ఎమ్మెల్యేగా హ్యాట్రిక్ సాధించాడు. గజ్వేల్ సైదయ్య 1978లో ఇందిర కాంగ్రెస్ పార్టీ తరపున పోటీ చేసి తన సమీప ప్రత్యర్థి జనతా పార్టీ అభ్యర్థిగా అల్లం సాయిలు పై గెలిచి గజ్వేల్ నుంచి వరుసగా నాలుగుసార్లు ఎమ్మెల్యేగా ఎన్నికై రికార్డు సృష్టించాడు. ఆయన నాలుగుసార్లు ఎమ్మెల్యేగా ఉన్న సమయంలో తిరుమల తిరుపతి దేవస్థానం పాలకవర్గ సభ్యునిగా, లిడ్‌క్యాప్ మెంబర్‌గా వివిధ హోదాల్లో పనిచేశాడు.

## మూలాలు

వర్గం:మెదక్ జిల్లా రాజకీయ నాయకులు
వర్గం:మెదక్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:భారత జాతీయ కాంగ్రెస్ నాయకులు
వర్గం:ఆంధ్రప్రదేశ్ శాసన సభ్యులు (1962)
వర్గం:ఆంధ్రప్రదేశ్ శాసన సభ్యులు (1967)
వర్గం:ఆంధ్రప్రదేశ్ శాసన సభ్యులు (1972)
వర్గం:ఆంధ్రప్రదేశ్ శాసన సభ్యులు (1978)
వర్గం:1996 మరణాలు
ఎర్ర సత్యం

**మరాఠి సత్యనారాయణ** తెలంగాణ రాష్ట్రానికి చెందిన రాజకీయ నాయకుడు. ఆయన 1994లో జడ్చర్ల నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
ఎర్ర సత్యం తెలుగుదేశం పార్టీ ద్వారా రాజకీయాల్లో వచ్చి పార్టీలో వివిధ హోదాల్లో పనిచేసి తొలిసారి టీడీపీ పార్టీ తరపున 1994లో జరిగిన ఆంధ్రప్రదేశ్ శాసనసభ ఎన్నికల్లో జడ్చర్ల నియోజకవర్గం నుండి టీడీపీ తరపున పోటీ చేసి తన సమీప కాంగ్రెస్‌ అభ్యర్థి నర్సప్పపై 53,779 ఓట్ల మెజారిటీతో ఎమ్మెల్యేగా తొలిసారి ఎమ్మెల్యేగా ఎన్నికయ్యాడు.
## మరణం
ఎర్ర సత్యం 1996 ఆగస్టు 12లో జడ్చర్ల నియోజకవర్గ పర్యటనలో భాగంగా ఓ పాఠశాలలో జరుగుతున్న కార్యక్రమంలో పాల్గొంటున్న సందర్భంలో జి. మాధవ్ రెడ్డి అనే మాజీ పోలీస్ కానిస్టేబుల్ ఆయనను కాల్చి చంపాడు, దీంతో ఆయన అక్కడికక్కడే మరణించాడు.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:మహబూబ్ నగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మహబూబ్ నగర్ జిల్లా వ్యక్తులు
వర్గం:మహబూబ్ నగర్ జిల్లా రాజకీయ నాయకులు
పాయం వెంకటేశ్వర్లు

**పాయం వెంకటేశ్వర్లు** తెలంగాణ రాష్ట్రానికి చెందిన రాజకీయ నాయకుడు. ఆయన 2014లో పినపాక నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
పాయం వెంకటేశ్వర్లు 1974 మే 6న తెలంగాణ రాష్ట్రం, భద్రాద్రి కొత్తగూడెం జిల్లా, మణుగూరు సమీపంలోని సమతిసింగారం గ్రామంలో జన్మించాడు. ఆయన మణుగూరులోని ప్రభుత్వ జూనియర్ కళాశాలలో ఇంటర్మీడియట్ పూర్తి చేసి, ప్రభుత్వ డిగ్రీ కాలేజ్ లో చేరి మధ్యలోనే ఆపేసాడు. 
## రాజకీయ జీవితం
పాయం వెంకటేశ్వర్లు విద్యార్థి దశలోనే సీపీఎం పార్టీ అనుబంధ సంస్థ ఎస్.ఎఫ్.ఐలో చేరి విద్యార్థి ఉద్యమంలో పాల్గొన్నాడు. ఆయన అనంతరం సీపీఎం పార్టీలో చేరి వివిధ హోదాల్లో పనిచేసి తొలిసారి సీపీఎం పార్టీ తరపున 2004లో జరిగిన ఆంధ్రప్రదేశ్ శాసనసభ ఎన్నికల్లో బూర్గంపాడు నియోజకవర్గం నుండి పోటీ చేసి ఎమ్మెల్యేగా తొలిసారి అసెంబ్లీకి ఎన్నికయ్యాడు. పాయం వెంకటేశ్వర్లు సీపీఎం పార్టీని వీడి వైఎస్సార్ కాంగ్రెస్ పార్టీలో చేరి 2014లో తెలంగాణ ప్రత్యేక రాష్ట్రం ఏర్పడిన తర్వాత వైసీపీ అభ్యర్థిగా పినపాక నియోజకవర్గం నుండి పోటీ చేసి రెండొవసారి శాసనసభ్యుడిగా ఎన్నికయ్యాడు. ఆయన అనంతరం జరిగిన రాజకీయ పరిణామాల నేపథ్యంలో వైఎస్సార్ కాంగ్రెస్ పార్టీని విడి తెలంగాణ రాష్ట్ర సమితి పార్టీలో చేరి 2018లో జరిగిన అసెంబ్లీ ఎన్నికల్లో టిఆర్ఎస్ అభ్యర్థిగా పోటీ చేసి కాంగ్రెస్ పార్టీ రేగ కాంతారావు చేతిలో ఓడిపోయాడు.

పాయం వెంకటేశ్వర్లు బీఆర్ఎస్ పార్టీని వీడి జులై 2న ఖమ్మంలో నిర్వహించిన తెలంగాణ కాంగ్రెస్ జనగర్జన సభలో కాంగ్రెస్ అగ్రనేత రాహుల్ గాంధీ సమక్షంలో మాజీ ఎంపీ పొంగులేటి శ్రీనివాస్ రెడ్డితో కలిసి కాంగ్రెస్ పార్టీలో చేరాడు.  ఆయనను 2023 తెలంగాణ శాసనసభ ఎన్నికల్లో కాంగ్రెస్‌ ప్రకటించిన రెండో జాబితాలో పినపాక  అభ్యర్థిగా ప్రకటించింది.

 

## మూలాలు

వర్గం:1974 జననాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2004)
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2023)
నిజాం దళం

alt=Infantry of the Nizam's Contingent, 1910|thumb| నిజాం పదాతి దళం (1910)
**నిజాం దళం**, హైదరాబాద్ నిజాం రాజుకు చెందిన సైన్యం. తరువాతికాలంలో ఇది హైదరాబాద్ కాంటింజెంట్ గా పిలువబడింది.

## చరిత్ర
రిచర్డ్ వెల్లెస్లీ, 1వ మార్క్వెస్ వెల్లెస్లీ, ఆర్థర్ వెల్లెస్లీ సోదరుడు, 1వ వెల్లింగ్టన్ డ్యూక్ ఆఫ్ ఇండియా గవర్నర్ జనరల్ అయ్యాడు. భారతదేశాన్ని ఫ్రెంచ్ ప్రభావం నుండి విముక్తి చేయడంలో భాగంగా ఈ నిజాం దళం ఏర్పాటు చేయబడింది. 1798లో భారతదేశానికి వచ్చిన అతడు, బ్రిటీష్-యేతర యూరోపియన్లచే నిర్వహించబడే ఫ్రెంచ్ వ్యక్తి మోన్సియర్ రేమండ్ ఆధ్వర్యంలో నిజాం భారతీయ విభాగాలను రద్దు చేశాడు. నాల్గవ ఆంగ్లో-మైసూర్యుద్ధంలో టిప్పు సుల్తాన్‌కు వ్యతిరేకంగా 1799లో సెరింగపట్నం యుద్ధంలో పోరాడిన బ్రిటిష్-ఆఫీసర్ నిజాం దళంలో ఈ సైనికులు ఏర్పడ్డారు.

## కాంటింజెంట్
1813లో, హైదరాబాద్ నిజాం కోర్టులో అప్పటి బ్రిటిష్ రెసిడెంట్ సర్ హెన్రీ రస్సెల్ రెండు బెటాలియన్లతో కూడిన రస్సెల్ బ్రిగేడ్‌ను పెంచాడు. తరువాతికాలంలో మరో నాలుగు బెటాలియన్లు పెంచబడ్డాయి. వీటిని బేరార్ పదాతిదళంగా పిలిచేవారు. మరికొన్నిరోజులుగా అదనంగా, ఎలిచ్‌పూర్ బ్రిగేడ్ అని పిలువబడే రెండు బెటాలియన్‌లను బేరార్‌కు చెందిన సుబేదార్ నవాబ్ సలాబత్ ఖాన్ పెంచాడు. అయితే, ఇవి నిజాం దళాలలో భాగంగా ఏర్పాటుచేయబడ్డాయి. రస్సెల్ బ్రిగేడ్‌లోని పురుషులు ప్రధానంగా హిందువులు, ఔద్, ఉత్తర ప్రదేశ్‌లోని ఇతర ప్రాంతాల నుండి నియమించబడ్డారు.

## హైదరాబాద్ కాంటెంజెంట్ గా పేరు మార్చడం
1853 నాటికి నిజాం, బ్రిటీష్ మధ్య ఒప్పందం కుదుర్చుకునే సమయంలో, నిజాం దళానికి ఎనిమిది బెటాలియన్లు ఉన్నాయి. అప్పుడు ఈ దళం హైదరాబాద్ కాంటింజెంట్‌గా పేరు మార్చబడింది. ఇది ఈస్టిండియా కంపెనీకి చెందిన మద్రాస్ సైన్యంతో కలిసి పనిచేసింది.

1917 అక్టోబరు 23న, మొదటి ప్రపంచ యుద్ధం సమయంలో, రాణిఖెట్‌లో "4/39వ కుమావోన్ రైఫిల్స్"గా ఒక కుమావోన్ బెటాలియన్‌ని పెంచారు. 1918లో ఈ యూనిట్ 1వ బెటాలియన్, 50వ కుమాన్ రైఫిల్స్‌గా పునఃరూపకల్పన చేయబడింది. ఇవి 1923లో హైదరాబాద్ కాంటింజెంట్‌తో 19వ హైదరాబాద్ రెజిమెంట్‌లో విలీనం చేయబడ్డాయి. మొదటి ప్రపంచ యుద్ధం తర్వాత రెజిమెంట్‌లోని కొన్ని యూనిట్లు నిర్వీర్యం చేయబడ్డాయి, అయితే రెండవ ప్రపంచ యుద్ధం సమయంలో రెజిమెంట్ మళ్లీ విస్తరించబడింది.

## కుమాన్ రెజిమెంట్
రెండవ బెటాలియన్‌ని కూడా పెంచారు. ఇవి 1923లో 19వ హైదరాబాద్ రెజిమెంట్‌లో హైదరాబాద్ కాంటింజెంట్‌తో విలీనం చేయబడ్డాయి. మొదటి ప్రపంచ యుద్ధం తర్వాత రెజిమెంట్ లోని కొన్ని యూనిట్లు నిర్వీర్యం చేయబడ్డాయి, అయితే రెండవ ప్రపంచ యుద్ధం సమయంలో రెజిమెంట్ మళ్ళీ విస్తరించబడింది.

## మూలాలు

వర్గం:హైదరాబాదు
వర్గం:నిజాం పరిపాలన
జీ.వి. శ్రీరామరెడ్డి

**జీ.వి. శ్రీరామరెడ్డి** కర్ణాటక రాష్ట్రానికి చెందిన రాజకీయ నాయకుడు. ఆయన బాగేపల్లి అసెంబ్లీ నియోజకవర్గం నుండి ఎనిమిదిసార్లు పోటీ చేసి 1999, 2004 రెండుసార్లు ఎమ్మెల్యేగా ఎన్నికయ్యాడు. ఆయన సీపీఎం పార్టీ కేంద్ర కమిటీ సభ్యుడిగా, కర్ణాటక రాష్ట్ర కార్యదర్శిగా పనిచేశాడు.
## శాసనసభకు పోటీ
:

## మరణం
జీ.వి. శ్రీరామరెడ్డి 2022 ఏప్రిల్ 15న గుండెపోటుతో మరణించాడు.

## మూలాలు

వర్గం:2022 మరణాలు
శామ్యూల్ లోవెట్ వాల్డో

**శామ్యూల్ లోవెట్ [[:en:Samuel Lovett Waldo|వాల్డో]]** ( 1783 ఏప్రిల్ 6 - 1861 ఫిబ్రవరి 16) అమెరికాకు చెందిన పోర్ట్రెయిట్ చిత్రకారుడు.

## ప్రారంభ జీవితం
 వాల్డో 1783 ఏప్రిల్ 6 న కనెక్టికట్‌లోని విండ్‌హామ్‌లో ఎస్తేర్ (స్టీవెన్స్), జాకియస్ వాల్డో దంపతులకు జన్మించాడు. పదహారేళ్ల వయసులో అతను, ప్రముఖ స్థానిక కళాకారుడు జోసెఫ్ స్టీవార్డ్ ఆధ్వర్యంలో కళా శిక్షణ పొందేందుకు హార్ట్‌ఫోర్డ్‌ వెళ్లాడు.

నాలుగు సంవత్సరాల తరువాత, అతను హార్ట్‌ఫోర్డ్‌లో పోర్ట్రెయిటిస్ట్‌గా దుకాణాన్ని ఏర్పాటు చేశాడు. తరువాత కనెక్టికట్‌లోని లిచ్‌ఫీల్డ్‌కు మకాం మార్చాడు. హార్ట్‌ఫోర్డ్‌లో ఉన్నప్పుడు, అతను కాంగ్రెస్ సభ్యుడు జాన్ రూట్‌లెడ్జ్ జూనియర్‌తో పరిచయాన్ని ఏర్పరచుకున్నాడు, అతను తన పనిని చూసి ముగ్ధుడై, 1803లో, సౌత్ కరోలినాలోని చార్లెస్టన్‌కు రమ్మని ఆహ్వానించాడు. 1803 నుండి 1805 వరకు, వాల్డో తన కమిషన్ల నుండి గణనీయమైన ఆదాయాన్ని సంపాదించాడు. ఆ డబ్బును, లండన్‌లో కళను అభ్యసించడానికి ఉపయోగించాలని నిర్ణయించుకున్నాడు. తర్వాత అతను లండన్‌లో బెంజమిన్ వెస్ట్ వద్ద చదువుకున్నాడు. అతను బెంజమిన్ వెస్ట్ జాన్ సింగిల్టన్ కోప్లీలకు పరిచయ లేఖలతో 1806లో లండన్ చేరుకున్నాడు. వారితో చదువుతున్నప్పుడు, అతను రాయల్ అకాడమీలో డ్రాయింగ్ కూడా అభ్యసించాడు 1808లో అక్కడ ఒక చిత్రపటాన్ని ప్రదర్శించాడు.

## వ్యక్తి గత జీవితం
 అతని కళాత్మక కార్యకలాపాల మధ్య, అతను 1808లో లివర్‌పూల్‌కు చెందిన ఎలిజబెత్ వుడ్‌తో పరిచయమై, ఆమెను పెళ్ళి చేసుకున్నాడు. వారికి, శైశవ దశలోనే మరణించినవారు పోగా, ఐదుగురు పిల్లలు మిగిలారు. ఎలిజబెత్ 1825లో మరణించింది. మరుసటి సంవత్సరం, 1826 మే 9 న అతను, డెలివరెన్స్ మ్యాప్స్‌ని వివాహం చేసుకున్నాడు. వారికి మరో ఏడుగురు పిల్లలు కలిగారు.

## వృత్తి కార్యకలాపాలు
1809లో, అతను యునైటెడ్ స్టేట్స్ కు తిరిగి వచ్చి న్యూయార్క్ నగరంలో పోర్ట్రెయిట్ స్టూడియోను స్థాపించాడు.

మూడు సంవత్సరాల తర్వాత, కనెక్టికట్‌ లోని న్యూ లండన్‌కు చెందిన ఒక యువ కోచ్ పెయింటర్, విలియం జువెట్ (మ. 1874 మార్చి 24),  ఒక మంచి కళాకారుడు కావాలనుకుని, వాల్డోను సంప్రదించి, అప్రెంటిస్‌గా తనని తీసుకోమని అడిగాడు. వాల్డో అంగీకరించాడు. చదువుకున్నంత కాలం తన కుటుంబంతో నివసించడానికి అతన్ని అనుమతించాడు. 1818లో, వారు అధికారికంగా వ్యాపార భాగస్వాములయ్యారు. ఇది 1854 లో జ్యువెట్ పదవీ విరమణ చేసేంతవరకు అది కొనసాగింది. ఒక జట్టుగా, వాల్డో వారి వ్యక్తుల తల చేతులకు రంగులు వేయగా, జువెట్ దుస్తులు డ్రేపరీలను పూరించాడని సాధారణంగా భావిస్తారు.

పెయింటింగులు వెయ్యడంతో పాటు వాల్డో, అమెరికన్ అకాడమీ ఆఫ్ ఫైన్ ఆర్ట్స్‌కు డైరెక్టర్‌గా, 1817 నుండి 1841లో అది రద్దయ్యే వరకు పనిచేశాడు. అతను నేషనల్ అకాడమీ ఆఫ్ డిజైన్‌కు వ్యవస్థాపక సభ్యుడు కూడా.

## మరణం, వారసత్వం
అతను 1861 ఫిబ్రవరి 16 న న్యూయార్క్ నగరంలో మరణించాడు. గ్రీన్-వుడ్ శ్మశానవాటికలో అతన్ని ఖననం చేసారు. వాల్డో చిత్రాలు మోంట్‌గోమేరీ మ్యూజియం ఆఫ్ ఫైన్ ఆర్ట్స్‌తో సహా అనేక పబ్లిక్ మ్యూజియంలలో ప్రదర్శించారు.

## ఎంచుకున్న చిత్తరువులు
 

 

## ఇవి కూడా చూడండి
చిషోల్మ్, హగ్, ed. (1911) "వాల్డో, శామ్యూల్ లోవెట్" . ఎన్సైక్లోపీడియా బ్రిటానికా . వాల్యూమ్. 28 (11వ ఎడిషన్). కేంబ్రిడ్జ్ యూనివర్సిటీ ప్రెస్. p.&nbsp;258.
పోర్ట్రెయిట్ పెయింటింగ్

## మూలాలు


వర్గం:1783 జననాలు
వర్గం:1861 మరణాలు
వర్గం:నేషనల్ అకాడమీ ఆఫ్ డిజైన్ ఫ్యాకల్టీ
వర్గం:19వ శతాబ్దపు అమెరికన్ చిత్రకారులు
నందిని హరినాథ్

**నందిని హరినాథ్** భారత అంతరిక్ష పరిశోధనా సంస్థ (ఇస్రో) లో మహిళా పరిశోధకురాలు, రాకెట్ శాస్త్రవేత్త. ఇస్రోలో 20 ఏళ్లుగా పనిచేస్తున్నారు. నందిని హరినాథ్ మంగళయాన్‌తో సహా ఇస్రో నిర్వహించిన అన్ని ముఖ్యమైన మిషన్‌లలో భాగస్వామిగా ఉంది. ఆమె డిప్యూటీ డైరెక్టర్ ఆపరేషన్స్ గా మార్స్ ఆర్బిటర్ మిషన్ (మంగళయాన్), భారతదేశం 2013 నవంబరు 5న ప్రారంభించిన మార్స్ మిషన్ పనిచేసింది.

## జీవితం
టెలివిజన్‌లో స్టార్ ట్రెక్ అనే ప్రసిద్ధ ధారావాహిక ద్వారా నందిని సైన్స్‌పై అవగాహన, అభిరుచిని పెంచుకున్నది. ఆమె తల్లి గణిత ఉపాధ్యాయురాలు, తండ్రి ఇంజనీర్, ఈ కుటుంబముకు సైన్స్ ఫిక్షన్, స్టార్ ట్రెక్ పట్ల ఆసక్తి, అభిరుచి ఉండేది. నందినికి ఆ సమయంలో, అంతరిక్ష శాస్త్రవేత్త కావాలనే ఆలోచన ఆమె మనసులో ఎప్పుడూ రాలేదు.

## వృత్తి
నందిని మొదటి ఉద్యోగం ఇస్రో. ఆమె ఇస్రోలో 20 సంవత్సరాలలో 14 మిషన్లలో పనిచేసింది. ఆమె ప్రాజెక్ట్ మేనేజర్, మిషన్ డిజైనర్, మంగళ్ యాన్ (మార్స్ ఆర్బిటర్ మిషన్) లో డిప్యూటీ ఆపరేషన్స్ డైరెక్టర్ గా పనిచేసింది.

## ప్రచురణలు
నందిని హరినాథ్ ప్రచురణలు జాతీయ, అంతర్జాతీయ జర్నల్స్ లో అందుబాటులో ఉన్నాయి.

# ఎ మెకానిజం ఫర్ అబ్సర్వ్డ్ ఇంట్రాన్నుల్ వారిబిలిటీస్ ఓవర్ ది ఈక్వటోరియల్ ఇండియన్ ఓషన్ ( A Mechanism for Observed Interannual Variabilities over the Equatorial Indian Ocean)
# రిసోర్స్సాట్ -1 మిషన్ ప్లానింగ్, అనయలిసిస్, అండ్ ఆపరేషన్స్ (Resourcesat-1 mission planning, analysis and operations—Outline of key components)
# ఏ నవల్ టెక్నిక్ ఫర్ రిఫరెన్స్ యాటిట్యూడ్ జనరేషన్ ఇన్ ఇంక్లైన్డ్ ఆర్బిట్ కాన్స్టెలేషన్‌ ( A Novel Technique for Reference Attitude Generation in Inclined Orbit Constellation)
## మూలాలు


వర్గం:భారతదేశ మహిళా శాస్త్రవేత్తలు
వర్గం:కర్ణాటక శాస్త్రవేత్తలు
వర్గం:కర్ణాటక మహిళా శాస్త్రవేత్తలు
వర్గం:ఇస్రో ఉద్యోగులు
తాజ్ మహల్ హోటల్ (అబీడ్స్)

**తాజ్ మహల్ హోటల్**, తెలంగాణ రాష్ట్ర రాజధాని హైదరాబాద్‌లోని అబిడ్స్ ప్రాంతంలో ఉన్న ఉన్న ఒక వారసత్వ హోటల్. ఉడిపి వంటకాలకు ఈ హోటల్ ప్రసిద్ధి చెందింది. మసాలా దోసె, కట్లెట్, ఉప్మా ఇక్కడి ఆల్-టైమ్ ఫేవరెట్. గత 65 సంవత్సరాలుగా కర్ణాటకలోని ఒకే విక్రేత నుండి కాఫీ పొడిని తీసుకువస్తున్నారు. భోజనం మొదట్లో 25 పైసలు, అపరిమిత ఆహారం 1 రూపాయి ఉండేది. కప్ - సాసర్‌, వాష్ బేసిన్ల కాన్సెప్ట్‌ను మొదటిసారిగా హోటల్ నుండే పరిచయమయ్యాయి.

## చరిత్ర
కర్ణాటకలోని ఉడిపి సమీపంలోని బెల్పు ప్రాంతానికి చెందిన ఇద్దరు స్నేహితులు బాబూరావు, ఆనంద్‌రావు 1942లో హైదరాబాదు నగరానికి వచ్చారు. బాబురావుకు వంట చేయడంలో మంచి నైపుణ్యం ఉండగా, ఆనంద్‌రావుకు వ్యాపార నైపుణ్యం ఉంది. వీరిద్దరూ సికింద్రాబాద్‌లోని మహంకాళి దేవాలయం సమీపంలో ఓ చిన్న స్థలాన్ని అద్దెకు తీసుకున్నారు. కొత్త రుచులతో కూడిన దక్షిణ భారత టిఫిన్లను హైదరాబాద్‌కు పరిచయం చేశారు. బాబూరావు తన సోదరుడు సుందర్‌రావు ముంబైలోని షిప్పింగ్ కంపెనీలో చదువుకున్నాడు, బాగా ఇంగ్లీష్ మాట్లాడుతాడు, పరిపాలనా విషయాలు తెలుసు. అలా వాళ్ళు ముగ్గురు కలిసి 1948లో ఈ తాజ్ మహల్ హోటల్ అబిడ్స్ శాఖను స్థాపించారు.

## ప్రత్యేకత
ఈ రెస్టారెంట్‌లో శాకాహారమైన ఉడిపి వంటకాలు ఉన్నాయి. బటన్ వడ, పాలక్ పనీర్ దోస, ఫిల్టర్డ్ కాఫీ, సాంబార్, మసాలా దోస, థాలీ మొదలైన వంటకాలు ఇది ప్రసిద్ధి చెందింది. ఇక్కడ ఇప్పటికీ రెడీమేడ్ మసాలా పొడిని ఉపయోగించకుండా స్వంతంగా తయారుచేసిన మసాలాను ఉపయోగిస్తారు. అంతేకాకుండా, వంట చేసేవారు స్నానం చేసిన తరువాతనే వంటగదిలోకి ప్రవేశిస్తారు.

ఇక్కడికి అనేకమంది ప్రముఖులు వస్తుంటారు. అక్కినేని నాగేశ్వరరావు, జమున, మాజీ ముఖ్యమంత్రులు, ఎం.ఎఫ్. హుస్సేన్ వంటి వారు ఇక్కడ తనకు ఇష్టమైన బటన్ ఇడ్లీలను వినడానికి ఈ ప్రదేశాన్ని సందర్శించేవారు. 1968లో మెథడిస్ట్ పాఠశాలలో కాంగ్రెస్ సెషన్ జరిగినప్పుడు తాజ్ మహల్ హోటల్ వారు క్యాటరింగ్ చేసారు. ఇందిరా గాంధీ నేలపై కూర్చుని భోజనం చేయగా, ఆమెకు సుందర్‌రావు వడ్డించాడు.

## భవనం
ఈ భవనం 90 ఏళ్ల నాటిది, హెచ్‌ఎండీఏ ఈ భవనాన్ని వారసత్వ కట్టడంగా ప్రకటించింది.

## అవార్డులు
ఈ హోటల్ కు వచ్చిన అవార్డులు, ప్రశంసలు:

* 2017 – 2018లో మేక్ మై ట్రిప్ ద్వారా అత్యుత్తమ రేటింగ్ పొందింది
* 2016 – 2017లో గొయిబిబో ద్వారా అత్యుత్తమ రేటింగ్ పొందింది
* 2016 - 2017లో గొయిబిబో ద్వారా సిఫార్సు చేసిన ఎక్సలెన్స్ గెస్ట్ సర్టిఫికేట్
* 2016 సంవత్సరానికి ట్రిప్ అడ్వైజర్ ద్వారా ట్రావెలర్స్ ఛాయిస్ డెస్టినేషన్ అవార్డు
* ఆంధ్రప్రదేశ్ ప్రభుత్వం నుండి 2005లో సర్టిఫికేట్ ఆఫ్ ఎక్సలెన్స్ హెరిటేజ్ లో ఇంటాచ్ అవార్డు
* 2016లో సర్టిఫికేట్ ఆఫ్ ఎక్సలెన్స్ బర్ప్ ద్వారా బెస్ట్ బ్రేక్ ఫాస్ట్ ప్లేస్ అవార్డు

## మూలాలు

వర్గం:హైదరాబాదు వారసత్వ నిర్మాణాలు
వర్గం:1950 స్థాపితాలు
వర్గం:హైదరాబాదు
స్వాతి కపూర్

**స్వాతి కపూర్**, టెలివిజన్ - సినిమా నటి. హిందీ, పంజాబీ భాషలలో నటిస్తోంది. *కాళి - ఏక్ అగ్నిపరీక్ష* సీరియల్‌లో రచనగా టెలివిజన్‌ రంగంలోకి అడుగుపెట్టింది. మిస్టర్ & మిసెస్ 420 అనే పంజాబీ సినిమాతో సినిమారంగంలోకి ప్రవేశించింది.

## సినిమాలు

## టెలివిజన్

## మూలాలు

## బయటి లింకులు
* 

వర్గం:హిందీ సినిమా నటీమణులు
వర్గం:జీవిస్తున్న ప్రజలు
దొంగ పెళ్లి

**దొంగ పెళ్లి** 1988లో విడుదలైన తెలుగు సినిమా. ఆనం గోపాలకృష్ణారెడ్డి నిర్మించిన ఈ చిత్రానికి రవిరాజా పినిశెట్టి దర్శకత్వం వహించాడు. ఈ సినిమాకి సంగీతం చక్రవర్తి అందించాడు.  ఈ సినిమాలో శోభన్ బాబు, విజయ శాంతి, సుమలత నటించారు. ఇది తమిళ సినిమా అయిన 'నినైవే ఒరు సంగీతం' కు అనువాదం.
## నటవర్గం
* శోభన్ బాబు
* విజయ శాంతి
* సుమలత 
* గొల్లపూడి మారుతీ రావు
* సుత్తివేలు
* అన్నపూర్ణ
* వై. విజయ
## పాటలు

## మూలాలు


వర్గం:1988 తెలుగు సినిమాలు
వర్గం:శోభన్ బాబు నటించిన సినిమాలు
వర్గం:విజయశాంతి నటించిన సినిమాలు
వర్గం:సుమలత నటించిన సినిమాలు
హాజెల్ కీచ్

**హాజెల్ కీచ్**, మోడల్, టీవి సినిమా నటి. టెలివిజన్ కార్యక్రమాలు, సినిమాలలో నటించింది. *బిల్లా,* *బాడీగార్డ్‌* సినిమాలలో నటించిన హాజెల్, సుజుకీ ప్రకటనలో కూడా నటించింది. ఫ్రాంక్‌ఫిన్ మ్యూజిక్ రీమిక్స్ ఐటెమ్ నంబర్ "కహిన్ పే నిగాహెన్"లో డ్యాన్స్ చేసింది. 2013లో రియాలిటీ టెలివిజన్ ప్రోగ్రాం *బిగ్ బాస్ 7* లో పాల్గొన్నది.

## జననం, విద్య
హాజెల్ 1987, ఫిబ్రవరి 28న ఇంగ్లాండ్‌లోని ఎస్సెక్స్‌లో జన్మించింది. తండ్రి బ్రిటీష్ వ్యక్తి కాగా, తల్లి బీహారీ వంశానికి చెందిన ఇండో-మారిషియన్ హిందువు. లండన్‌లోని రెడ్‌బ్రిడ్జ్‌లోని బీల్ హైస్కూల్‌లో తన పాఠశాల విద్యను పూర్తిచేసింది. పలు స్టేజ్ షోలలో ప్రదర్శన ఇచ్చింది. భారతీయ శాస్త్రీయ, బ్రిటీష్ నృత్యం, పాశ్చాత్య సమకాలీన నృత్యాలతో సహా పలురకాల నృత్యాలను కూడా నేర్చుకుంది.

## సినిమాలు

## వ్యక్తిగత జీవితం
2015 నవంబరు 12న భారత క్రికెటర్ యువరాజ్ సింగ్‌తో హాజెల్ కు నిశ్చితార్థం జరిగింది. 2016 నవంబరు 30న వారికి వివాహం జరిగింది. వివాహం తర్వాత, హాజెల్ తన పేరును "గుర్బసంత్ కౌర్" (వివాహ వేడుకలో సంత్ బల్వీందర్ సింగ్ ఆమెకు ఇచ్చిన పేరు)గా మార్చుకుంది. వారికి 2022 జనవరిలో మొదటి బిడ్డ జన్మించాడు.

## మూలాలు

## బయటి లింకులు
* 
* 

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:హిందీ సినిమా నటీమణులు
వర్గం:జీవిస్తున్న ప్రజలు
వర్గం:1987 జననాలు
రఘు రాముడు

**రఘు రాముడు** 1983లో విడుదలయిన తెలుగు సినిమా. పూర్ణ రిలీజ్ బ్యానర్ పై టి. రాజమౌళి నిర్మించిన ఈ సినిమాకి కొమ్మినేని శేషగిరి రావు దర్శకత్వం వహించాడు.  ఈ చిత్రానికి సంగీతం చక్రవర్తి అందించాడు. ఈ సినిమాలో శోభన్ బాబు, శారద, సుమలత నటించారు.
## నటవర్గం
* శోభన్ బాబు
* శారద
* సుమలత
* రంగనాథ్
* నూతన్ ప్రసాద్
* త్యాగరాజు 
* ప్రసాద్ బాబు
* బింధు మాధవి 
* తాతినేని రాజేశ్వరి
## పాటలు
* స స స సావిత్రి
* పాడవే ఓ కోయిలా 
* జేజమ్మో 
* బూచి బూచి 
* ఎవరికోసం జీవితం 
## మూలాలు


వర్గం:1983 తెలుగు సినిమాలు
వర్గం:శోభన్ బాబు నటించిన సినిమాలు
వర్గం:శారద నటించిన సినిమాలు
వర్గం:సుమలత నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:రంగనాథ్ నటించిన సినిమాలు
బధాయి హో

**బధాయి హో** 2018లో విడుదలైన హిందీ సినిమా. క్రోమ్ పిక్చర్స్, జంగిల్ పిక్చర్స్ బ్యానర్ పై  శర్మ, అలేయా సేన్, హేమంత్ భండారి నిర్మించిన ఈ చిత్రానికి అమిత్ రవీందర్నాథ్ శర్మ దర్శకత్వం వహించాడు. ఈ సినిమాలో ఆయుష్మాన్ ఖురానా, నీనా గుప్తా, గజరాజ్ రావు నటించారు. 
## నటవర్గం
* ఆయుష్మాన్ ఖురానా
* నీనా గుప్తా
* గజరాజ్ రావు
* సురేఖ సిక్రి
* షీబా చద్దా
* సన్యా మల్హోత్రా
* అల్కా అమీన్
* అల్కా కౌశల్

## పాటలు

## మూలాలు


వర్గం:2018 సినిమాలు
వర్గం:హిందీ సినిమాలు
వర్గం:జాతీయ ఉత్తమ ప్రజాదరణ పొందిన సినిమా పురస్కార విజేతలు
శరణ్ కౌర్

**శరణ్ కౌర్, ** పంజాబీ సినిమా నటి. 2019లో వచ్చిన *ముండా ఫరీద్‌కోటియా* అనే పంజాబీ సినిమాలో ప్రధాన మహిళా పాత్రను పోషించింది.

## ప్రారంభ జీవితం
శరణ్ కౌర్, పంజాబ్ లోని గురుదాస్‌పూర్‌లో జన్మించింది. చండీగఢ్‌లోని పంజాబ్ యూనివర్సిటీలో చదువుకుంది.

## మోడలింగ్
2015లో ముంబైకి వెళ్ళిన శరణ్, మొదటగా *తాప్కీ ప్యార్ కి*, *సావిత్రి దేవి కాలేజ్ &హాస్పిటల్‌* వంటి టీవీ సీరియల్స్ లో నటించింది. పిటిసి పంజాబీ ఫిల్మ్ అవార్డ్స్ 2020లో ఉత్తమ తొలి నటి అవార్డును కూడా అందుకుంది.

## సినిమాలు

## అవార్డులు

## మూలాలు

## బయటి లింకులు
* 
* 

వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
సంకట మోచన్ హనుమాన్ దేవాలయం (వారణాసి)

**సంకట మోచన్ హనుమాన్ ఆలయం**, ఉత్తర ప్రదేశ్ లోని వారణాసిలో ఉన్న హనుమంతుడికి అంకితం చేయబడిన దేవాలయం. ఇది అస్సీ నది ఒడ్డున ఉంది. "సంకట్ మోచన్" అంటే "సమస్యల నివారిణి" అని అర్థం.
## చరిత్ర
ఆలయ కట్టడ పనులు 16 వ శతాబ్దంలో ప్రసిద్ధ హిందూ ధర్మ బోధకుడు, కవి, సాధువు శ్రీ గోస్వామి తులసీదాస్ ద్వారా ప్రారంభించబడ్డాయి. 
## తీవ్రవాద సంఘటన
సాధారణంగా భక్తులు సందర్శిస్తున్న రోజుల్లోనే వారణాసిలో 2006 మార్చి 7 న మూడు పేలుళ్లు సంభవించాయి. దీని వల్ల తీవ్రంగా నష్టం జరిగింది.
## ప్రస్తుత ఆలయం
నిరంతరం ప్రస్తుత ఆలయంలో భక్తులు హనుమాన్ చాలీసా పఠిస్తూ దైవ దర్శనం చేసుకుంటూ ఉంటారు. 2006 తీవ్రవాద సంఘటన తరువాత, ఒక శాశ్వత పోలీసు పోస్ట్ ను ఆలయం లోపల ఏర్పాటు చేశారు.
## సంకట్ మోచన్ ఫౌండేషన్
సంకట్ మోచన్ ఫౌండేషన్ (SMF) వీర భద్ర మిశ్రా, ఆలయ మహంత్ (పూజారి) ద్వారా 1982 లో స్థాపించబడింది, ఇది గంగా నదిని రక్షించేందుకు పనిచేస్తుంది.
## సంకట్ మోచన్ సంగీత్ సమరోహ
ఏప్రిల్ నెలలో ప్రతి సంవత్సరం, ఆలయం "సంకట్ మోచన్ సంగీత్ సమరోహ" పేరుతో ఒక శాస్త్రీయ సంగీత, నృత్య సంగీత ఉత్సవం నిర్వహిస్తుంది. దీనిలో భారతదేశంలోని సంగీతకారులు, ప్రదర్శకులు పాల్గొంటారు. ఈ పండుగ 88 సంవత్సరాల క్రితం నుండి నిర్వహించబడుతోంది.
## మూలాలు


వర్గం:దేవాలయాలు
వర్గం:వారణాసి లోని దేవాలయాలు
వంక శ్రీనివాసరావు

**వంక శ్రీనివాసరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1999లో పోలవరం నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
వంకా శ్రీనివాసరావు తెలుగుదేశం పార్టీ ద్వారా రాజకీయాల్లో వచ్చి పార్టీలో వివిధ హోదాల్లో పనిచేసి తొలిసారి టీడీపీ పార్టీ తరపున 1999లో జరిగిన ఆంధ్రప్రదేశ్ శాసనసభ ఎన్నికల్లో పోలవరం నియోజకవర్గం నుండి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి బాడిస దుర్గారావుపై 24 ఓట్ల స్వల్ప మెజారిటీతో గెలిచి ఎమ్మెల్యేగా తొలిసారి అసెంబ్లీకి ఎన్నికయ్యాడు. 
## మరణం
వంకా శ్రీనివాసరావు కరోనా బారిన పడి ఏలూరు ఆశ్రం ఆసుపత్రిలో వైద్యం అందుకొని కోలుకొని అనంతరం కొన్ని రోజుల తరువాత అనారోగ్యంతో ఆసుపత్రిలో చేరి చికిత్స పొందుతూ పరిస్థితి విషమించడంతో 14 జూలై 2021న మరణించాడు.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ రాజకీయ నాయకులు
మొడియం శ్రీనివాసరావు

**మొడియం శ్రీనివాస్** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో పోలవరం నియోజకవర్గం నుండి ఎమ్మెల్యేగా గెలిచాడు.
## రాజకీయ జీవితం
మొడియం శ్రీనివాసరావు తెలుగుదేశం పార్టీ ద్వారా రాజకీయాల్లో వచ్చి పార్టీలో వివిధ హోదాల్లో పని చేసి తొలిసారి టీడీపీ పార్టీ తరపున 2014లో జరిగిన ఆంధ్రప్రదేశ్ శాసనసభ ఎన్నికల్లో టీడీపీ అభ్యర్థిగా పోలవరం నియోజకవర్గం నుండి పోటీ చేసి తన సమీప ప్రత్యర్థి వైసీపీ అభ్యర్థి తెల్లం బాలరాజుపై గెలిచి ఎమ్మెల్యేగా తొలిసారి అసెంబ్లీకి ఎన్నికయ్యాడు.
 మొడియం శ్రీనివాసరావు కు 2019లో జరిగిన అసెంబ్లీ ఎన్నికల్లో టిక్కెట్ దక్కలేదు.

## మూలాలు

వర్గం:ఆంధ్రప్రదేశ్ శాసన సభ్యులు (2014)
వర్గం:తెలుగుదేశం పార్టీ రాజకీయ నాయకులు
వర్గం:1973 జననాలు
లింగ నిష్పత్తి

**లింగ నిష్పత్తి** అనేది జనాభాలో స్త్రీలు, పురుషుల నిష్పత్తి.  లైంగికంగా పునరుత్పత్తి చేసే జాతులలో నిష్పత్తి  చాలావరకు 1:1గా ఉంటుంది, ఇది ఫిషర్ సూత్రం ద్వారా వివరించబడింది.  చాలా జాతులు అప్పుడప్పుడు లేదా శాశ్వతంగా సమాన లింగ నిష్పత్తి నుండి వైదొలిగి ఉంటాయి. ఉదాహరణలలో పార్థినోజెనిక్ జాతులు, క్రమానుగతంగా సంభోగం చేసే జీవులలో  అఫిడ్స్, కొన్ని యూసోషియల్ కందిరీగలు, తేనెటీగలు, చీమలు చెదపురుగులు వంటివి  ఉన్నాయి. 

మానవ లింగ నిష్పత్తి పై మానవ శాస్త్రవేత్తలకు, జనాభా శాస్త్రవేత్తలకు ప్రత్యేక ఆసక్తి ఉంది. మానవ సమాజాలలో, పుట్టినప్పుడు లింగ నిష్పత్తి పుట్టినప్పుడు తల్లి వయస్సు,  లింగ-ఎంపిక కొరకు గర్భస్రావం, శిశుహత్య వంటి కారణాల వల్ల గణనీయంగా వక్రీకరించబడవచ్చు. పురుగుమందులు, ఇతర పర్యావరణ కలుషితాలకు గురికావడం కూడా ఒక ముఖ్యమైన కారకం కావచ్చు.  2014 నాటికి, పుట్టినప్పుడు ప్రపంచ లింగ నిష్పత్తి 1000 మంది బాలురకు 934 మంది బాలికలు (100 బాలికలకు 107 బాలురు)గా అంచనా వేయబడింది. 

## ఇవీ చూడండి
*భారత రాష్ట్రాల లింగ నిష్పత్తి
## మూలాలు

## బాహ్య లింకులు
* CIA listing of sex ratios for individual countries (including age divisions)
* A review of sex ratio theory

వర్గం:జీవ శాస్త్రము
పి.ఇంద్రారెడ్డి

**పటోళ్ల ఇంద్రారెడ్డి** తెలంగాణ రాష్ట్రానికి చెందిన రాజకీయ నాయకుడు. ఆయన చేవెళ్ళ నియోజకవర్గం నుండి రెండుసార్లు ఎమ్మెల్యేగా గెలిచి ఎన్.టి.రామారావు మంత్రివర్గంలో మంత్రిగా పనిచేశాడు.
## జననం, విద్యాభాస్యం
పి.ఇంద్రారెడ్డి 1954 అక్టోబరు 4న తెలంగాణ రాష్ట్రం, రంగారెడ్డి జిల్లా, చేవెళ్ళ మండలం, కౌకుంట్ల గ్రామంలో జన్మించాడు. ఆయన ఉస్మానియా యూనివర్సిటీలో ఎంఏ, ఎల్‌ఎల్‌బీ పూర్తి చేశాడు. పి.ఇంద్రారెడ్డి లా కాలేజీ స్టూడెంట్ యూనియన్ ప్రెసిడెంట్‌గా ఎన్నికై ఎమర్జెన్సీ సమయంలో 18 నెలల పాటు జైలు జీవితం గడిపాడు.
## రాజకీయ జీవితం
పి.ఇంద్రారెడ్డి కౌకుంట్ల గ్రామ సర్పంచ్‌గా ఎన్నికై తన రాజకీయ జీవితాన్ని ప్రారంభించి 1983లో జరిగిన అసెంబ్లీ ఎన్నికల్లో లోక్‌దళ్ పార్టీ తరపున పోటీ చేసి ఓడిపోయాడు. ఆయన తరువాత 1985లో టీడీపీలో చేరి చేవెళ్ళ నియోజకవర్గం నుండి ఎమ్మెల్యేగా పోటీ చేసి గెలిచి ఎన్టీ రామారావు మంత్రివర్గంలో విద్యా, కార్మిక, ఉపాధి శాఖ మంత్రిగా పనిచేశాడు. ఆయన తరువాత 1989, 1994లో జరిగిన ఎన్నికల్లో వరుసగా గెలిచి ఎన్టీ రామారావు మంత్రివర్గంలో హోం, జైళ్లు, అగ్నిమాపక శాఖ మంత్రిగా పనిచేశాడు.

పి.ఇంద్రారెడ్డి 1995 ఆగస్టులో తెలుగుదేశం పార్టీలో జరిగిన సంక్షోభం సమయంలో, ఎన్టీ రామారావు పక్షాన నిలిచాడు. ఆయన ఎన్టీఆర్ మరణానంతరం 1996లో ఎన్టీఆర్ తెలుగుదేశం పార్టీలో చేరి లక్ష్మి పార్వతితో విభేదించి కాంగ్రెస్‌ పార్టీలో చేరాడు. పి.ఇంద్రారెడ్డి 1999 అసెంబ్లీ ఎన్నికలలో కాంగ్రెస్ తరపున పోటీ చేసి నాల్గొవ సారి ఎమ్మెల్యేగా అసెంబ్లీకి ఎన్నికయ్యాడు.

## మరణం
పి.ఇంద్రారెడ్డి 2000 ఏప్రిల్ 22న ఓ వివాహానికి హాజరై తిరిగి శంషాబాద్ సమీపంలోని పాల్మకూరు గ్రామం వద్ద జరిగిన కారు ప్రమాదంలో మరణించాడు.

## ఇవి కూడ చూడండి

* జై తెలంగాణ పార్టీ

## మూలాలు

వర్గం:1954 జననాలు
వర్గం:రోడ్డు ప్రమాదంలో మరణించినవారు
వర్గం:రంగారెడ్డి జిల్లా రాజకీయ నాయకులు
వర్గం:రంగారెడ్డి జిల్లాకు చెందిన ఆంధ్రప్రదేశ్ రాష్ట్ర మంత్రులు
వర్గం:తెలుగుదేశం పార్టీ రాజకీయ నాయకులు
ఓల్డ్ సఫిల్‌గూడ

**ఓల్డ్ సఫిల్‌గూడ** తెలంగాణ రాష్ట్రం, గ్రేటర్ హైదరాబాద్ మున్సిపల్ కార్పొరేషన్ మౌలాలి 138 డివిజన్ పరిధిలోని నివాస ప్రాంతం.

## ఓల్డ్ సఫిల్‌గూడలోని కాలనీలు
* సంతోషిమా నగర్ కాలనీ
* భరత్ నగర్
* గణేష్ నగర్
* పిబి కాలనీ
* పిబి సూర్య నగర్ కాలనీ
* ద్వారకమై కాలనీ
* సుధా నగర్
* ఈస్ట్ సుధా నగర్
* సాయినాథపురం
* వెంకటేశ్వర నగర్ కాలనీ & వేంకటేశ్వర నగర్ ఎక్సటెన్షన్ కాలనీ
*మొఘల్ కాలనీ
*లక్ష్మీ నగర్ ఫేజ్ 1,2 & 3
*షఫీ నగర్
*మహాదేవి కాలనీ
*రాక్ వ్యూ కాలనీ
*ఎన్ బి హెచ్ కాలనీ
*ఊయల శంకరయ్య కాలనీ
*ఈస్ట్ చంద్రగిరి కాలనీ 
## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో వినాయక నగర్, ఆనంద్‌బాగ్ ఎక్స్ రోడ్ నుండి సఫిల్‌గూడ మీదుగా మల్కాజ్‌గిరి, మెట్టుగూడ, ఇసిఐఎల్ మొదలైన ప్రాంతాలకు రవాణా సౌకర్యం ఉంది. ఇక్కడ సమీపంలో సఫిల్‌గూడ రైల్వే స్టేషను, మౌలాలి రైల్వే స్టేషను ఉన్నాయి.

## మూలాలు

వర్గం:హైదరాబాదులోని ప్రాంతాలు